AμεA - Άτομα με Αναπηρία - Δικαιώματα και Παροχές: 04/10/13\nΤα Μέσα Ενημέρωσης κάνουν λόγο για νέο εμβόλιο κατά του ιού.\nΤα εννέα έφτασαν τα θύματα του νέου στελέχους H7N9 της γρίπης των πτηνών στην Κίνα, σύμφωνα με σημερινά δημοσιεύματα.\nΣυνολικά 28 άνθρωποι έχουν μολυνθεί από τον ιό στην ανατολική Κίνα από τότε που εμφανίστηκε το νέο στέλεχος του, μετέδωσε η κρατική τηλεόραση επικαλούμενη το υπουργείο Υγείας και από αυτούς οι εννέα πέθαναν.\nΌλα τα κρούσματα, περιλαμβανομένου του τελευταίου χθες, καταγράφηκαν εντός και γύρω από την ανατολική Σανγκάη. Τα κρατικά μέσα ενημέρωσης της Κίνας, επικαλούμενα τις αρχές, μετέδωσαν, πάντως, ότι εντός ολίγων μηνών θα παρασκευαστεί εμβόλιο κατά του ιού.\nΟ Παγκόσμιος Οργανισμός Υγείας (ΠΟΥ) και το κινεζικό υπουργείο Υγείας ανακοίνωσαν την Δευτέρα ότι δεν υπάρχουν ενδείξεις πως το στέλεχος H7N9 του ιού της γρίπης των πτηνών, που δεν έχει εμφανιστεί εκτός Κίνας, μεταδίδεται από άνθρωπο σε άνθρωπο.\nΞενώνας για κακοποιημένες γυναίκες και παιδιά στα Χανιά\nΘα έχει τη δυνατότητα φιλοξενίας 20 ατόμων.\nΣτη δημιουργία ξενώνα φιλοξενίας γυναικών θυμάτων βίας και των παιδιών τους προχωρά ο δήμος Χανίων.\nΤο πρωί δόθηκαν στη δημοσιότητα οι προδιαγραφές που πρέπει να έχει το ακίνητο που θα επιλεγεί για εκμίσθωση μέσα από τη διαδικασία της κατάθεσης προσφορών από ιδιώτες που διαθέτουν τέτοιο ακίνητο.\nΟ ξενώνας θα είναι δυναμικότητας 20 θέσεων φιλοξενίας - διαμονής γυναικών θυμάτων βίας και των παιδιών τους σε μονόκλινα και δίκλινα δωμάτια.\nΘα διαθέτει χώρους διοίκησης (γραφεία), χώρο υποδοχής, χώρους ατομικής συμβουλευτικής, χώρο εστίασης και ψυχαγωγίας, χώρο εκδηλώσεων και απασχόλησης παιδιών, δωμάτιο φύλακα, κουζίνα και βοηθητικό χώρο (αποθήκη) και χώρο για τουαλέτες προσωπικού - επισκεπτών. Επίσης, ανεξάρτητη είσοδο με δυνατότητα ελέγχου των εισερχομένων, πρόσβαση για ΑμεΑ, έξοδο κινδύνου, πόρτες ασφαλείας, σύστημα πυρόσβεσης και πυρασφάλειας, κεντρική θέρμανση, εγκατάσταση τηλεφώνου και ηλεκτρονικών υπολογιστών. Στις προδιαγραφές προβλέπονται επίσης χώροι στάθμευσης.\nΤο ακίνητο θα πρέπει να είναι 280 τετραγωνικά μέτρα, να είναι προσβάσιμο σε μέσα μαζικής μεταφοράς, να βρίσκεται εντός των ορίων του πρώην δήμου Χανίων και σε απόσταση όχι μεγαλύτερη των 5 χιλιομέτρων από το κέντρο της πόλης.\nΣτα 6.000 τα άστεγα παιδιά στην Ελλάδα.\nΚορίτσια που πουλούν χαρτομάντιλα και λουλούδια, αγόρια που καθαρίζουν τα τζάμια των αυτοκινήτων στα φανάρια, παιδιά που ζητιανεύουν στους δρόμους. Για περίπου 6.000 παιδιά στην Ελλάδα, ανάμεσά τους παιδιά ηλικίας ακόμη και 5 χρόνων, ο δρόμος είναι το σπίτι τους.\nΤα παιδιά αυτά κατάγονται κυρίως από άλλες χώρες όπως Βουλγαρία και Ρουμανία και έχουν έρθει στην Ελλάδα μαζί με τις οικογένειές τους για να δουλέψουν, όπως εξηγεί στο ΑΠΕ-ΜΠΕ η Μένη Χριστίδου, κοινωνική λειτουργός στα προγράμματα της ΜΚΟ PRAKSIS, στη Θεσσαλονίκη, υπογραμμίζοντας ότι με την κρίση των τελευταίων ετών, έχει παρατηρηθεί αύξηση του φαινομένου της παιδικής εργασίας.\nΤο 1996, γεννήθηκε στο Βέλγιο το «Mobile School», το κινητό σχολείο, ένα πρόγραμμα που έχει σχεδιαστεί ειδικά για τα παιδιά του δρόμου, τα οποία δεν μπορούν να φοιτούν σε σχολεία διότι εργάζονται.\n«Εμείς επισκεπτόμαστε τα παιδιά, τα ακούμε, προσπαθούμε να δημιουργήσουμε μια σχέση εμπιστοσύνης μαζί τους και να τους παρέχουμε ευκαιρίες ώστε να ανακαλύψουν τους εαυτούς τους, τις δεξιότητές τους, τα ταλέντα τους και την αυτοπεποίθησή τους. Είναι μία διαδικασία που μπορεί να πάρει καιρό. Χρειάζεται υπομονή και διακριτική επιμονή. Έτσι οι σχέσεις που αναπτύσσονται είναι ισότιμες σχέσεις εμπιστοσύνης, σεβασμού και ειλικρίνειας». Και η προσπάθεια αυτή έχει θετικό πρόσημο. «Η ανταπόκριση από τα παιδιά είναι θετική και αυτό φαίνεται από την αυξανόμενη προσέλευση, από τη συνέπεια τους στις συναντήσεις, από την ανυπομονησία τους για την επόμενη συνάντηση, από τη διάθεση τους για μάθημα και δραστηριότητες και από την ποιοτική συμμετοχή του».\nΠώς θα πάρουν σύνταξη οι ανασφάλιστοι υπερήλικες από τον ΟΓΑ\nΌλες οι προϋποθέσεις.\nΤα εισοδηματικά και οικογενειακά κριτήρια, καθώς και τα δικαιολογητικά που απαιτούνται για τη συνταξιοδότηση ανασφάλιστων υπερηλίκων από τον Οργανισμό Γεωργικών Ασφαλίσεων (ΟΓΑ) καθορίζονται με απόφαση του υπουργού Εργασίας Γιάννη Βρούτση.\nΤα ίδια κριτήρια θα ισχύσουν και για τον επανέλεγχο των συντάξεων που χορηγούνται ήδη από τον Οργανισμό σε περίπου 40.000 υπερηλίκους.\nΗ υπουργική απόφαση, που εκδόθηκε σε εφαρμογή του νόμου του Μεσοπρόθεσμου Πλαισίου Δημοσιονομικής Στρατηγικής 2013- 2016, περιλαμβάνει ακόμη τις διαδικασίες ελέγχου και τις κυρώσεις που προβλέπονται σε περιπτώσεις υποβολής ψευδών δικαιολογητικών.\n- Δεν λαμβάνουν ή δεν δικαιούνται οι ίδιοι σύνταξη από οποιονδήποτε φορέα κοινωνικής ασφάλισης ή το Δημόσιο στην Ελλάδα ή το εξωτερικό, ανεξαρτήτως ποσού, και επίσης, σε περίπτωση εγγάμων, δεν λαμβάνει ο/η σύζυγός τους σύνταξη μεγαλύτερη από το πλήρες ποσό της συνταξιοδοτικής παροχής, λόγω γήρατος.\nΤο ποσό της καταβαλλόμενης παροχής στους ανασφάλιστους υπερήλικες δεν λαμβάνεται υπόψη κατά την εξέταση της συνδρομής των προϋποθέσεων για τη συνέχιση καταβολής της εν λόγω παροχής.\nΣε περίπτωση παραίτησης από τη λήψη περιοδικού βοηθήματος ή επιδόματος ή σύνταξης, τα καταβληθέντα, πριν από τη διακοπή, περιοδικά βοηθήματα ή επιδόματα ή συντάξεις, δεν λαμβάνονται υπόψη για τον υπολογισμό του εισοδήματος κατά τον έλεγχο του εισοδηματικού κριτηρίου, τόσο κατά τη χορήγηση της παροχής όσο και κατά τον επανέλεγχο.\nΘα λαμβάνεται υπ' όψιν ακόμη και η κύρια ιδιοκατοικούμενη κατοικία μέχρι 80 τετραγωνικών μέτρων, αφού η αντικειμενική δαπάνη που προκύπτει από αυτήν δεν υπολογίζεται στο εισόδημα.\nΣημειώνεται ότι τα εισοδηματικά κριτήρια πρέπει να πληρούνται αθροιστικά και σε διαφορετική περίπτωση ο ενδιαφερόμενος ή ο ήδη δικαιούχος αποκλείεται από τη λήψη ή τη συνέχιση της παροχής.\nΣε όσους υποβάλλουν ανακριβή δικαιολογητικά ή ψευδείς υπεύθυνες δηλώσεις, τα ποσά συντάξεων που έχουν εισπράξει αχρεωστήτως καταλογίζονται σε βάρος τους προσαυξανόμενα σε ποσοστό 10%.\nΟ Σύλλογος Ατόμων με Αναπηρία Έβρου ζητά άλλα δύο ηχητικά φανάρια στην Αλεξανδρούπολη.\n«Ο Δήμος Αλεξανδρούπολης πρέπει να ασχοληθεί μαζί μας» λέει ο Νομαρχιακός Σύλλογος Ατόμων με Αναπηρία Έβρου, αλλά η μόνιμη επωδός είναι ότι «δεν υπάρχουν λεφτά!». Ζητούν άλλα δύο ηχητικά φανάρια στο κέντρο και διορθώσεις στις ράμπες των πεζοδρομίων.\nΟ Νομαρχιακός Σύλλογος Ατόμων με Αναπηρία Έβρου αριθμεί σήμερα περίπου 1.100 μέλη, κι έχει μία σημαντική παρουσία στην περιοχή. Άτομα που παλαιότερα δυσκολεύονταν να βγουν από τα σπίτια τους, κυρίως για λόγους ψυχολογικούς, συμμετέχουν και κοινωνικοποιούνται σε δράσεις, επικοινωνούν και διεκδικούν, τις πιο πολλές φορές, τα αυτονόητα.\nΜιλώντας στη «ΓΝΩΜΗ», ο πρόεδρος του Συλλόγου, Σταύρος Κουδουμάκης, αναφέρεται στο πρόβλημα με τα ηχητικά φανάρια στην πόλη της Αλεξανδρούπολης. Όπως είναι γνωστό, εδώ και λίγες μέρες, σε κάποια σημεία, έχουν τοποθετηθεί φανάρια με χρονομετρητή. Ωστόσο, τα νέα αυτά φανάρια, ενώ θα ήταν μία καλή ευκαιρία, δεν εκπέμπουν το χαρακτηριστικό ηχητικό σήμα, που πέρα από τα άτομα με προβλήματα όρασης, εξυπηρετεί και παιδιά, αλλά και ηλικιωμένους, ιδιαίτερα τις ηλιόλουστες μέρες που το φανάρι δεν είναι και τόσο ευδιάκριτο.\nΈτσι, τα άτομα με προβλήματα όρασης εξυπηρετούνται όπως τους αρμόζει μόνο από τα φανάρια στη συμβολή Καβύρη με Λεωφόρο Δημοκρατίας, μπροστά στο δημαρχείο, και με αυτό μπροστά στη Λέσχη Αξιωματικών.\n«Θεωρούμε πως είναι απαραίτητο να γίνουν προσπάθειες, ώστε τουλάχιστον άλλα δύο φανάρια, αυτό στη συμβολή των οδών Λεωφόρου Δημοκρατίας και 14ης Μαΐου και εκείνο προς την πλατεία με τα αστικά, να συνδεθούν με ηχητικό σύστημα. Το να διασχίσουν αυτούς τους δρόμους συνάνθρωποί μας με προβλήματα όρασης είναι ιδιαίτερα δύσκολο κι επικίνδυνο», αναφέρει ο κ. Κουδουμάκης, που όπως λέει, παρά τις οχλήσεις προς το δήμο δεν έχει γίνει τίποτε προς αυτή την κατεύθυνση.\nΈνα ακόμη, αυτονόητο, αίτημα του Συλλόγου, είναι οι διορθώσεις που είναι απαραίτητο να γίνουν στις ράμπες σε διάφορα σημεία της πόλης, καθώς υπάρχουν προβλήματα και κακοτεχνίες, οι οποίοι κυρίως δημιουργήθηκαν με το πέρασμα του χρόνου. Ωστόσο, και γι’ αυτό, η απάντηση που παίρνει ο Σύλλογος; «Δεν υπάρχουν λεφτά».\n«Έχουμε καταθέσει τις προτάσεις και τα αιτήματά μας, προκειμένου να γίνει και η δική μας ζωή λίγο πιο εύκολη, αρκετές φορές, και στους αρμόδιους αντιδημάρχους και στον δήμαρχο, ωστόσο δεν προχωρά τίποτα…», αναφέρει ο κ. Κουδουμάκης, ενώ άλλο μέλος του Συλλόγου μας είπε σχετικά: «Το ότι δεν υπάρχουν λεφτά δεν μας πείθει, άλλωστε είναι στις θέσεις αυτές για να βρίσκουν κονδύλια, για όλους τους συμπολίτες μας. Εμείς πιστεύουμε ότι είναι μια χαρά τα οικονομικά του δήμου, σε σχέση και με άλλους δήμους, από τη ΣΑΤΑ και τα ανταποδοτικά τέλη μπορούν να βρεθούν αυτά τα ελάχιστα κονδύλια που απαιτούνται για αυτά που ζητούμε. Νιώθουμε πως απλώς δεν ενδιαφέρονται για μας, θα πρέπει όμως επιτέλους να το κάνουν».\nΠροβλήματα με τα ΚΕΠΑ\nΌπως και σε άλλες περιοχές της χώρας, κυρίως στην περιφέρεια, έτσι και στον Έβρο, τα άτομα με αναπηρία περιμένουν κατά μέσο όρο 8-10 μήνες για να περάσουν από τις επιτροπές των Κέντρων Πιστοποίησης Αναπηρίας. «Υπάρχει μεγάλο πρόβλημα, φοβερές καθυστερήσεις και μεγάλη ταλαιπωρία. Τα κριτήρια έχουν γίνει πλέον πολύ αυστηρά, τα νέα ποσοστά αναπηρίας που αποφασίζονται είναι πολλές φορές πολύ μικρότερα από πριν και οι συνάνθρωποί μας αγωνιούν», αναφέρει ο κ. Κουδουμάκης.\nΜε την εξέταση των δικαιούχων στο Κέντρο Πιστοποίησης Αναπηρίας, προβλέπεται να γίνει εξοικονόμηση δαπανών, καθώς ο έλεγχος θα βάλει τέλος στα επιδόματα που δίνονται σε πολίτες που σφετερίζονται την αναπηρία.\nΩστόσο, σήμερα οι λίστες αναμονής του ΚΕΠΑ αριθμούν περίπου 60.000 άτομα με αναπηρία και χρόνια πάσχοντες για την πιστοποίηση και αξιολόγηση της αναπηρίας τους, με μέσο χρόνο αναμονής τους 10 μήνες-για την περιφέρεια ο χρόνος αναμονής είναι μεγαλύτερος, λόγω κυρίως της έλλειψης ιατρών για τη στελέχωση των επιτροπών. Όσο αναμένουν την αξιολόγησή τους, οι ασφαλισμένοι δεν λαμβάνουν επίδομα ή σύνταξη…\nΕτικέτες αμεα, άρθρα, ασφαλιστικά ταμεία, Γενικά θέματα, επιδόματα, ΚΕΠΑ, λοιποί φορείς, πρόνοια, προσβασιμότητα, σύνταξη\nΟι συμμαθητές έκαναν κόλαση τη ζωή της 17χρονης κοπέλας.\nΜια νέα υπόθεση σχολικού εκφοβισμού προκαλεί σοκ στην κοινωνία του Καναδά, έπειτα από την αυτοκτονία μιας 17χρονης κοπέλας.\nΟι γονείς της Rehtaeh Parsons ισχυρίζονται ότι η κόρη τους έθεσε τέρμα στη ζωή της, μετά το βιασμό που υπέστη από 4 αγόρια σε ηλικία 15 ετών και την κυκλοφορία μιας φωτογραφίας. Η εικόνα είχε τραβηχτεί τη στιγμή του βιασμού μεταξύ των συμμαθητών και φίλων, κάτι που προκάλεσε τη χλεύη προς την κοπέλα.\nΗ 17χρονη κρεμάστηκε στο μπάνιο του σπιτιού της, την προηγούμενη Πέμπτη. Μεταφέρθηκε στο νοσοκομείο και διατηρούνταν στη ζωή με μηχανική υποστήριξη, μέχρι την Κυριακή, οπότε και οι γονείς πήραν την απόφαση να κλείσουν τα μηχανήματα.\nΕρωτήματα έχουν τεθεί τώρα σχετικά με τη βοήθεια που παρείχαν υπεύθυνοι και φίλοι στην κοπέλα και κατά πόσον αυτή ήταν επαρκής.\nΣυγγενείς της κοπέλας, περιέγραψαν πως από μια καλή μαθήτρια γρήγορα μετατράπηκε σε μια κυκλοθυμική, απρόβλεπτη έφηβη μετά από όσα συνέβησαν το 2011.\nΣτα 4 αγόρια δεν απαγγέλθηκαν κατηγορίες, καθώς η έρευνα που διατάχθηκε δεν οδήγησε στη συγκέντρωση επαρκών στοιχείων. Επιπλέον, οι συγγενείς δήλωσαν ότι παρόλο που είδαν την επίμαχη φωτογραφία δεν μπορούσαν να διαπιστώσουν ποιος την είχε τραβήξει ώστε να τιμωρηθεί.\n«Πήγε με φίλο της σε ένα άλλο σπίτι. Σε αυτό βιάστηκε από 4 αγόρια. Ένα από αυτά πήρε μια φωτογραφία από τη στιγμή του βιασμού και σκέφτηκε πως θα ήταν αστείο να τη μοιραστεί με κάθε έναν στο σχολείο της Rehtaeh και την τοπική κοινωνία, όπου γρήγορα εξαπλώθηκε», περιγράφει η μητέρα στη σελίδα που δημιουργήθηκε στο Facebook, στη μνήμη της κοπέλας.\nΟ βιασμός από μαθητές του ίδιου σχολείου, οδήγησε γρήγορα στην απομόνωση της από τη σχολική κοινότητα. Φίλοι, μαθητές αλλά και άγνωστοι την κορόιδευαν, περιγράφει η μητέρα. «Της έστελναν μηνύματα συνεχώς ρωτώντας την “Πότε θα κάνουμε σεξ;»”. Οι κοπέλες της έγραφαν “Είσαι πόρνη”. Δεν την άφηναν ποτέ ήσυχη. Έπρεπε να εγκαταλείψει την κοινότητα. Οι φίλοι της στράφηκαν εναντίον της. Την παρενοχλούσαν. Δεν σταματούσε ποτέ».\nΤελικά οι γονείς πήραν την απόφαση να μετακομίσουν στο Halifax προκειμένου η Rehtaeh να ξεφύγει από την κατάσταση που είχε δημιουργηθεί. Έκανε καινούργιους φίλους και ξεκίνησε να λαμβάνει ειδική φροντίδα, που φάνηκε να τη βοηθάει. Ωστόσο, δεν θα κατάφερνε να απαλλαγεί από κάποια ξεσπάσματα και κυκλοθυμική συμπεριφορά. Σύμφωνα με τη μητέρα, η αυτοκτονία έγινε εξαιτίας μιας εναλλαγής στη διάθεση της Rehtaeh.\n«Λειτούργησε παρορμητικά, αλλά αλήθεια βαθιά μέσα μου δεν αισθάνομαι ότι ήθελα να αυτοκτονήσει. Όταν όμως έφτασα στο μπάνιο, ήταν πολύ αργά».\nΕκπρόσωπος της αστυνομίας, επιβεβαίωσε πως οι Αρχές ερευνούν την υπόθεση, χωρίς να μπορούν ακόμη να προβούν σε επίσημες δηλώσεις.\nΑντιμετωπίζουν άμεσο για την υγεία τους κίνδυνο.\nΤα άτομα με αναπηρία καταγγέλλουν, ότι εκτός από το ότι η δωρεάν χορήγηση των πρωτότυπων φαρμάκων έχει κοπεί, το τελευταίο διάστημα ακόμη και με τα γενόσημα σκευάσματα υπάρχουν προβλήματα, αφού και εκεί επιβάλλεται να πληρώσουν.\nΆμεσο κίνδυνο για την υγεία τους αντιμετωπίζουν πολλά άτομα με αναπηρία και στο Ηράκλειο τα οποία αδυνατώντας να πληρώσουν τη συμμετοχή τους στα φάρμακα, σταματούν τις αγωγές που τους έχουν γράψει οι γιατροί.\nΤο θέμα έχει δημιουργήσει μεγάλο προβληματισμό, καθώς στις περισσότερες των περιπτώσεων, τα φάρμακα για τους ανθρώπους αυτούς είναι τόσο απαραίτητα, που η αδυναμία να τα πάρουν καθιστά άμεσο τον κίνδυνο για την ήδη επιβαρυμένη υγεία τους.\nΌπως καταγγέλλουν τα άτομα με αναπηρία, εκτός από το ότι η δωρεάν χορήγηση των πρωτότυπων φαρμάκων έχει κοπεί, το τελευταίο διάστημα ακόμη και με τα γενόσημα σκευάσματα υπάρχουν προβλήματα, αφού και εκεί επιβάλλεται να πληρώσουν.\nΤο θέμα, όπως εξηγούν, γίνεται ακόμη πιο πολύπλοκο όταν οι παροχές τους δεν τους επιτρέπουν να μπορούν να καλύπτουν τις ανάγκες τους, όπως το προνοιακό επίδομα που θα έπρεπε να το είχαν λάβει από τις πρώτες μέρες του Μάρτη, αλλά τελικά θα τα λάβουν όπως ενημερώθηκαν στα τέλη αυτής της εβδομάδας.\nΕτικέτες αμεα, άρθρα, Γενικά θέματα, δικαιώματα, ΕΟΠΥΥ, λοιποί φορείς, υγεία\nΕΣΑμεΑ: Ο πρόεδρος της ΕΣΑμεΑ Ι. Βαρδακαστάνης στη συνδιάσκεψη της ΑΔΕΔΥ\nΣτη συνδιάσκεψη της ΑΔΕΔΥ με τίτλο «Η Δημόσια Διοίκηση, οι Δημόσιες Υπηρεσίες και τα Κοινωνικά Αγαθά στην εποχή του Μνημονίου και η πρόκληση μιας μεταρρύθμισης προς όφελος της Κοινωνίας και της Ανάπτυξης», είναι προσκεκλημένος ομιλητής ο πρόεδρος της ΕΣΑμεΑ Ιωάννης Βαρδακαστάνης, σήμερα Τετάρτη 10 Απριλίου στο Ζάππειο Μέγαρο.\nΟ κ. Βαρδακαστάνης θα αναφερθεί στις επιπτώσεις των πρόσφατων οικονομικών εξελίξεων και θεσμικών αλλαγών στα θέματα της αναπηρίας.\nΑνακοίνωση σε ηλεκτρονική μορφή (application/msword, 121 KB)\nΕτικέτες αμεα, Γενικά θέματα, δελτίο τύπου, δημόσιο τομέα, εργασία, εσαμεα, λοιποί φορείς\nΜάθημα αξιοπρέπειας, αλληλεγγύης και ανθρωπιάς έδωσαν τα παιδιά του νυχτερινού γυμνασίου και λυκείου Τυμπακίου με τη στάση τους και τη συμπεριφορά τους πριν από μερικές ημέρες, απέναντι σε μία οικογένεια που βρέθηκε στα νύχια της... οικονομικής κρίσης και της ανέχειας. Μαθητές και καθηγητές δεν έμειναν με τα χέρια σταυρωμένα μπροστά στις αγωνιώδεις προσπάθειες μίας οικογένειας να μη βουλιάξει, βασανισμένη από την ανεργία και την έλλειψη των βασικών αγαθών. Η οικογένεια αυτή υπό την απειλή της έξωσης, αφού δεν υπήρχε ούτε δουλειά και ούτε χρήματα για το ενοίκιο του σπιτιού, έβλεπε το μέλλον να ανοίγεται μπροστά της σκοτεινό και αβέβαιο.\nΗ οικογένεια βρέθηκε, κυριολεκτικά, στο δρόμο και χωρίς δουλειά για κανένα από τα μέλη της. Έτσι τα παιδιά με τη βοήθεια των εκπαιδευτικών, αφού ενημερώθηκαν για τη δραματική οικονομική κατάσταση της οικογένειας από το Τυμπάκι, φρόντισαν να συγκεντρώσουν χρήματα με τα οποία πλήρωσαν το πρώτο ενοίκιο του σπιτιού ενώ παράλληλα φρόντισαν να βρουν ακόμα και δουλειά στη μητέρα της οικογένειας προκειμένου να μπαίνει στο σπίτι ένα μικρό εισόδημα και να εξασφαλίζεται έτσι, τουλάχιστον, ένα πιάτο φαγητό.\nΗ περίπτωση έγινε γνωστή ενώ παράλληλα μικροί και μεγάλοι φρόντισαν να υπάρξει μία διακριτικότητα γύρω από το όνομα της ταλαιπωρημένης οικογένειας που βρέθηκε στο χείλος της οικονομικής καταστροφής.\n"Ένα μπράβο είναι λίγο για αυτά τα παιδιά που στήριξαν με αξιοθαύμαστο τρόπο αυτή την οικογένεια, ωστόσο είναι και χαρακτηριστικό του τι συμβαίνει πλέον στην περιοχή μας. Τα φαινόμενα αυτά έχουν αρχίσει να πολλαπλασιάζονται και πολλές φορές ο κόσμος αυτός δεν έρχεται από υπερηφάνεια και από αξιοπρέπεια να ζητήσει βοήθεια από τους διάφορους φορείς που υπάρχουν, προσπαθούν να το παλέψουν αλλά είναι πολύ δύσκολο. Τα βιβλιάρια απόρων αυξάνονται συνεχώς στην κοινωνική υπηρεσία του δήμου Φαιστού" δήλωσε η δήμαρχος Μαρία Πετρακογιώργη.\nΟ "πατέρας" του πρώτου παιδιού του σωλήνα, ο Βρετανός καθηγητής Ρόμπερτ Έντουαρντς, πέθανε σήμερα, σε ηλικία 87 ετών, μετά από μακρά ασθένεια, ανακοίνωσε το πανεπιστήμιο του Κέιμπριτζ, με το οποίο συνεργαζόταν επί πολλά χρόνια.\nΟ Έντουαρντς, που το 2010 βραβεύτηκε με το Νόμπελ Ιατρικής για το έργο του, ξεκίνησε τις έρευνες στον τομέα των εξωσωματικής γονιμοποίησης τη δεκαετία του 1950. Στις 25 Ιουλίου 1978, χάρη στην πρωτοποριακή έρευνά του σε συνεργασία με τον γυναικολόγο Πάτρικ Στέπτοου, γεννήθηκε το πρώτο "παιδί του σωλήνα", η Λουίζ Τζόι Μπράουν.\nΟ καθηγητής ίδρυσε την πρώτη κλινική εξωσωματικής γονιμοποίησης του κόσμου στο Κέιμπριτζ, την πόλη απ' όπου καταγόταν, το 1980.\n"Με βαθιά θλίψη η οικογένεια ανακοινώνει ότι ο καθηγητής σερ Ρόμπερτ Έντουαρντς, βραβευμένος με το Νόμπελ ιατρικής, επιστήμονας και πρωτοπόρος της εξωσωματικής, πέθανε ήσυχα στον ύπνο του" αναφέρεται στην ανακοίνωση του Πανεπιστημίου Κέιμπριτζ στην οποία τονίζεται ότι "το έργο του είχε τεράστιο αντίκτυπο σε όλο τον κόσμο".\nΜέχρι σήμερα περισσότερα από 4 εκατομμύρια παιδιά έχουν γεννηθεί χάρη στην τεχνική που εφάρμοζαν οι Έντουαρντς και Στέπτοου, υπενθύμισε το Πανεπιστήμιο.\nΤι αντίκρισαν οι γιατροί σε νοσοκομείο της Κίνας.\nΟι γιατροί καλούνται καθημερινά να αντιμετωπίζουν ιατρικά περιστατικά που χαρακτηρίζονται από απλά έως πολύ σοβαρά. Μερικές φορές όμως τα περιστατικά μπορούν να χαρακτηριστούν από… άκρως περίεργα έως και ξεκαρδιστικά!\nΒέβαια μπορεί το ίδιο να μην ισχύει για τους ασθενείς… όπως συνέβη στην περίπτωση ενός άνδρα από την Κίνα.\nΟ άντρας αυτός εισήχθη εσπευσμένα στο τμήμα επειγόντων περιστατικών στο νοσοκομείο της επαρχίας Guangdong, προκειμένου οι γιατροί να… αφαιρέσουν από το σώμα του ένα… ζωντανό χέλι!\n«Σας παρακαλώ βοηθήστε με. Το χέλι κολυμπά μέσα στο σώμα μου» φέρεται να είπε στους γιατρούς, σύμφωνα με δημοσίευμα της The Sun ο 39χρονος ανύπαντρος άντρας, ο οποίος πήρε την «ιδέα» από μια ταινία σκληρού πορνό.\nΟι χειρουργοί αφαίρεσαν τελικά από τον ασθενή ένα χέλι μήκους 50 εκατοστών και βάρους άνω του μισού κιλού!\n«Το χέλι απλά προσπαθούσε να βρει διέξοδο διαφυγής. Ήταν ακόμη ζωντανό όταν το βγάλαμε, αλλά ψόφησε λίγο αργότερα. Ήταν πολύ ανεύθυνο από μέρους του και μπορούσε να έχει πάθει σοβαρή ζημιά. Τα χέλια έχουν πολύ μικρά αλλά πολύ κοφτερά δόντια» είπε εκπρόσωπος του νοσοκομείου.\n«Ενημερωθήκαμε για το περιστατικό και ο 39χρονος άντρας θα οδηγηθεί στον ανακριτή με την κατηγορία του βασανισμού ζώου» ανέφερε ακόμη ο εκπρόσωπος της τοπικής αστυνομίας.\nΤη συμμετοχή τους στο Πρόγραμμα "Thinking Canada" μπορούν να υποβάλουν Έλληνες φοιτητές μαζί με τους υπόλοιπους φοιτητές της Ευρωπαϊκής Ένωσης μέχρι τις 23 Απριλίου 2013 προκειμένου να συμμετάσχουν σε ένα εκπαιδευτικό ταξίδι διάρκειας 4 εβδομάδων ανά τον Καναδά.\nΠρόκειται για ένα πρόγραμμα το οποίο έχει συνεκπονηθεί από το Ευρωπαϊκό Δίκτυο Καναδικών Σπουδών και την Ευρωπαϊκή Επιτροπή και προσφέρει σε Ευρωπαίους φοιτητές ένα κύκλο σπουδών διάρκειας τεσσάρων εβδομάδων στον Καναδά. Το πρόγραμμα θα υλοποιηθεί από 1ης ως την 29η Σεπτεμβρίου 2013 και θα επακολουθήσει δίμηνη άσκηση για επιλεγμένους φοιτητές. Η εκκίνηση του προγράμματος θα γίνει στις Βρυξέλλες, όπου οι φοιτητές θα ενημερωθούν για την Ευρωπαϊκή Ένωση και τις σχέσεις της Ευρωπαϊκής Ένωσης με τον Καναδά.\nΣκοπός της πρωτοβουλίας είναι να προσφέρει στους φοιτητές μια σε βάθος ξενάγηση στον Καναδά μέσα από ένα εντατικό κύκλο επισκέψεων σε ιδιωτικά και δημόσια ιδρύματα, κρατικούς θεσμούς, ινστιτούτα έρευνας και μη κυβερνητικές οργανώσεις. Σε κάθε επίσκεψη, οι φοιτητές θα ενημερώνονται για την λειτουργία και τους σκοπούς του αντίστοιχου κρατικού ή ιδιωτικού θεσμού από εξειδικευμένα στον εκάστοτε τομέα στελέχη. Το πρόγραμμα θα ξεκινήσει από τις Βρυξέλλες με επόμενους σταθμούς την Οτάβα, το Κεμπέκ, το Μόντρεαλ, το Τορόντο, τη Βικτόρια και το Βανκούβερ.\nΤο εκπαιδευτικό αυτό ταξίδι στον Καναδά θα προσφέρει μια ακαδημαϊκή εμπειρία σε ένα μη ακαδημαϊκό περιβάλλον. Το πρόγραμμα θα εστιάσει σε θεματικές ενότητες, όπως η πολυπολιτιστική πραγματικότητα και ειδικότερα η σχέση Αγγλοφωνίας-Γαλλοφωνίας, τα Αυτόχθονα Έθνη και ο πολυπολιτισμός, πολιτικά θέματα (ομοσπονδιακό σύστημα, επαρχιακό σύστημα, ρόλος της κυβέρνησης), το περιβάλλον (συμπεριλαμβανομένων θεμάτων της Αρκτικής ζώνης), αστικά και οικονομικά ζητήματα (επιχειρήσεις, οικονομικά, εμπόριο). Οι σχέσεις ανάμεσα στον Καναδά και την Ευρωπαϊκή Ένωση θα αποτελέσουν μέρος του προγράμματος.\nΟι φοιτητές θα συνοδεύονται από πανεπιστημιακούς οι οποίοι θα προσφέρουν εξηγήσεις και θα απαντούν σε ερωτήσεις. Οι φοιτητές και οι φοιτήτριες που θα επιλεγούν θα έχουν την ευκαιρία να κάνουν δίμηνη πρακτική στον Καναδά αμέσως μετά το τέλος της περιοδείας αυτής.\nΓια περισσότερες πληροφορίες και υποβολή αιτήσεων οι ενδιαφερόμενοι μπορούν να επισκεφθούν τον ιστότοπο του προγράμματος (www.thinking-canada.eu).\nΕξυπηρετούνται μέχρι σήμερα 250 οικογένειες.\nΣε ενίσχυση του Κοινωνικού Παντοπωλείου καλεί τους πολίτες το τμήμα πρόνοιας του δήμου Πρέβεζας με σχετική ανακοίνωση στην οποία αναφέρει:\n«Σας γνωρίζουμε ότι στον δήμο μας λειτουργεί το κοινωνικό παντοπωλείο, το οποίο ενισχύεται μόνο με εθελοντικές προσφορές στο οποίο είναι εγγεγραμμένες 250 οικογένειες του δήμου Πρέβεζας.\nΕν όψει των εορτών του Πάσχα σας παρακαλούμε να σταθείτε αλληλέγγυοι και να μας βοηθήσετε να ανταποκριθούμε στις προσδοκίες των συμπολιτών μας.\nΣας ευχαριστούμε εκ των προτέρων για την οποιαδήποτε προσφορά σας».\nΠασχαλινά παζάρια στην Κρήτη με «Το Χαμόγελο του Παιδιού»\nΜοιράστε το χαμόγελο σε χιλιάδες παιδιά.\nΦέτος το Πάσχα «Το Χαμόγελο του Παιδιού» προσκαλεί όλους τους φίλους του στην Κρήτη να στηρίξουν τον οργανισμό, συμμετέχοντας στα πασχαλινά παζάρια στα Χανιά, το Ρέθυμνο και το Ηράκλειο.\nΜε τη στήριξή τους θα μοιράσουν το χαμόγελο σε εκατοντάδες παιδιά και θα δώσουν στο Πάσχα τους τα πιο χαρούμενα χρώματα.\nΜε στόχους την ενίσχυση του έργου του «Χαμόγελου του Παιδιού» και περισσότερα παιδικά χαμόγελα, οι εργαζόμενοι και οι εθελοντές του Εθελοντικού Δημιουργικού Εργαστηρίου στην Αθήνα έχουν ετοιμάσει με πολύ αγάπη και περίσσια δημιουργικότητα και φαντασία χειροποίητα δώρα όπως, πασχαλινές λαμπάδες, στεφανάκια, κοσμήματα και άλλα πασχαλινά δώρα για μικρούς και μεγάλους.\n«Το Χαμόγελο του Παιδιού» θα βρίσκεται:\n• Χανιά: 12 έως 17 Απριλίου στο λιμάνι, στην αίθουσα Sabbionara, από τις 10:00 έως τις 21:00\n• Ρέθυμνο: 19 έως 24 Απριλίου, στην πλατεία Δημαρχείου, από τις 10:00 έως τις 21:00\n• Ηράκλειο: 26 – 30 Απριλίου, στην πλατεία Ελευθερίας, από τις 10:00 έως τις 21:00\nΙδιωτικά πανεπιστήμια και εκλογές κάθε 5 χρόνια προτείνει ο Στυλιανίδης\nΖητά σπάσιμο του κρατικού μονοπωλίου στην ανώτατη εκπαίδευση.\nΣτοχευμένες παρεμβάσεις για τη συνταγματική αναθεώρηση, που πρέπει να κινηθούν σε δύο τουλάχιστον κατευθύνσεις, «το Οικονομικό Σύνταγμα, με στόχο την ανάταξη της πραγματικής οικονομίας και την ουσιαστική ανάπτυξη και θεσμικά ζητήματα που επαναπροσδιορίζουν την αρχή των ελέγχων και των ισορροπιών έναντι του πρωθυπουργοκεντρικού μας συστήματος», πρότεινε ο υπουργός Εσωτερικών Ευριπίδης Στυλιανίδης, μιλώντας σε σχετική ημερίδα που συνδιοργάνωσαν η Περιφέρεια Αττικής και η εφημερίδα «Ελευθεροτυπία».\nΟ υπουργός πρότεινε επίσης, μεταξύ άλλων, την ίδρυση ιδιωτικών πανεπιστημίων και τη διεξαγωγή εκλογών κάθε πέντε χρόνια, ενώ άσκησε κριτική και στην τρόικα.\nΟ κ. Στυλιανίδης, επισήμανε την ανάγκη της θεσμοθέτησης της αρχής σταθερότητας του φορολογικού συστήματος, διευκρινίζοντας ότι «κάθε ολοκληρωμένο φορολογικό σύστημα που ψηφίζεται θα μπορεί να αναθεωρείται μόνο έπειτα από δύο οικονομικά έτη χωρίς να αιφνιδιάζει του επενδυτές μεταβάλλοντας ουσιωδώς τους όρους και τις προϋποθέσεις υπό τις οποίες έλαβαν τις επενδυτικές αποφάσεις».\nΕπίσης, προσέθεσε ότι «η δημιουργία ειδικού τμήματος για επενδυτικές δίκες στο Συμβούλιο της Επικρατείας μπορεί να αυξήσει την ταχύτητα απονομής δικαιοσύνης, με θετικές επιπτώσεις για την οικονομία και την ανάπτυξη», ενώ εκτίμησε ότι «η πρόβλεψη της δυνατότητας Δικαστικής Αμνηστίας για φορολογικές δίκες εφόσον το επιθυμεί ο αντίδικος του κράτους καταβάλλοντας εφάπαξ ένα ποσοστό της διαφοράς με το Δημόσιο, μπορεί να ελαφρύνει τη δικαιοσύνη από περιττά βάρη, να απελευθερώσει τις επιχειρήσεις από πολυετείς και δαπανηρές δικανικές περιπέτειες και να δημιουργήσει γρήγορα έσοδα στο κράτος».\nΟ υπουργός επανέλαβε την πρότασή του για αναθεώρηση του άρθρου 16 και το σπάσιμο του κρατικού μονοπωλίου στην Ανώτατη Εκπαίδευση με τη δημιουργία ιδιωτικών ή μεικτών πανεπιστημίων, τονίζοντας ότι αυτό θα μπορούσε να δημιουργήσει μία νέα πηγή εσόδων για την ελληνική οικονομία. Συμπλήρωσε δε ότι «η απελευθέρωση της εκπαιδευτικής αγοράς μπορεί να δώσει έσοδα από πρωτογενή έρευνα, για τη διεθνή βιομηχανία, έσοδα από την προσέλκυση ξένων φοιτητών με δίδακτρα, με παράλληλη πραγματική προστασία για τη δημόσια δωρεάν παιδεία των Ελλήνων φοιτητών, χώρο για τον επαναπατρισμό 45.000 Ελλήνων φοιτητών του εξωτερικού καθώς και για την αξιοποίηση χιλιάδων διακεκριμένων Ελλήνων επιστημόνων που ερχόμενοι στην πατρίδα τους για έρευνα και διδασκαλία θα γίνουν φορείς φρέσκιας γνώσης κα νέας νοοτροπίας».\nΌσον αφορά τα θεσμικά ζητήματα, ο κ. Στυλιανίδης είπε ότι «καμία οικονομική πολιτική δε μπορεί να αποδώσει αν δεν υποστηρίζεται από μια Πολιτεία σύγχρονη, ένα πολιτικό σύστημα υγιές και μια ηγεσία με ξεκάθαρο ρόλο και ευθύνες».\nΣημείωσε δε ότι «μέσα στο κλίμα που έχει δημιουργηθεί τα τελευταία χρόνια στην Ελλάδα, με τη μετάβαση από την απόλυτη ατιμωρησία στην απόλυτη ποινικοποίηση, το κόστος "των μη αποφάσεων" καθίσταται τουλάχιστον τριπλάσιο από το κόστος των "κακών αποφάσεων''. Κανένας δεν αποφασίζει, κανένας δεν υπογράφει, κανένας δεν αναμετράται με τα προβλήματα από το φόβο μήπως του ζητηθούν ευθύνες την επόμενη μέρα».\nΚριτική άσκησε και στην τρόικα επισημαίνοντας ότι για να αποκατασταθεί η λειτουργία του συστήματος είναι αναγκαίο να αποκατασταθεί η «Αρχή των Ελέγχων και των Ισορροπιών». Αν η τεχνοκρατία αφεθεί ελεύθερη, ο αλαζονικός ορθολογισμός της θα αγνοήσει την κοινωνική συνοχή, δημιουργώντας το κράτος των «Eξειδικευμένων Hλιθίων». «Καμία αλλαγή και μεταρρύθμιση στην ιστορία δεν πέτυχε με την κοινωνία απέναντι, κάτι που σήμερα δυσκολεύονται να αντιληφθούν οι τεχνοκράτες της τρόικας», τόνισε ο κ. Στυλιανίδης.\nΕπισήμανε δε ότι «αν κυριαρχήσει απόλυτα η αγορά, καθυποτάσσοντας την Πολιτική, εξαγοράζοντας συνειδήσεις και παραγγέλνοντας σχέδια νόμου, θα δημιουργήσει διαπλοκή και διαφθορά οδηγώντας μαθηματικά στην κατάρρευση».\nΕπίσης, ο κ. Στυλιανίδης υποστήριξε ότι πρέπει «η πρόταση εξεταστικής επιτροπής να καθίσταται προνόμιο της αντιπολίτευσης», να επανεξεταστεί «από μηδενική βάση η βουλευτική ασυλία και ο νόμος περί ευθύνης υπουργών», να είναι υποχρεωτική η πενταετής κοινοβουλευτική θητεία, καθώς «μειώνει το εκλογικό κόστος, ενισχύει τη σταθερότητα και συμβάλλει στην υλοποίηση μιας ολοκληρωμένης αναπτυξιακής στρατηγικής για τη χώρα».\nΟ υπουργός εξέφρασε τη διαφωνία του «με την απόλυτη διάκριση βουλευτών-υπουργών, που μπορεί να οδηγήσει σε επικίνδυνη επικυριαρχία της τεχνοκρατίας και της αγοράς επί της πολιτικής, δηλαδή, επί της κοινωνίας».\nΤέλος, ο κ. Στυλιανίδης αναφερόμενος στον περιορισμό του πρωθυπουργοκεντρισμού, είπε πως αυτός μπορεί να επιτευχθεί σε διάφορα επίπεδα όπως: «Σε επίπεδο Εκτελεστικής εξουσίας: Με την ενίσχυση των ρυθμιστικών αρμοδιοτήτων του Πρόεδρου της Δημοκρατίας. Σε επίπεδο Νομοθετικής εξουσίας: Με τη θέσπιση Νόμου των Κομμάτων για την επιβολή της εσωκομματικής δημοκρατίας κυρίως στην κατάρτιση των ψηφοδελτίων. Σε επίπεδο Δικαστικής εξουσίας: Με τη θεσμοθέτηση του Συνταγματικού Δικαστηρίου».\nΔείτε το βίντεο με την τυφλή χορεύτρια που συγκλόνισε το Dancing.\nΑνατριχίλα ένιωσε ένα πολύ μεγάλο ποσοστό των Αμερικανών όταν είδε στους τηλεοπτικούς του δέκτες τον περσινό νικητή του αμερικανικού «Dancing with the Stars», Derek Hough, να χορεύει με μία κοπέλα που είναι κατά 90% τυφλή.\nΗ 17χρονη Brilynn Rakes, επιλέχθηκε από τους ιθύνοντες για να χορέψει μπροστά σε κοινό και κριτικούς, όταν οι παραγωγοί εντυπωσιάστηκαν με τις χορευτικές ικανότητας του τυφλού κοριτσιού που είδαν σε βίντεο.\n«Έκλαιγα όλη την εβδομάδα, γιατί με συγκίνησε πάρα πολύ ο χορός της», δήλωσε ο Derek.\nΚαι συνέχισε: «Γεννήθηκε με πολύ σοβαρά προβλήματα όρασης. Είναι σχεδόν ολοκληρωτικά τυφλή. Δε θα μπορέσει ποτέ της να οδηγήσει. Πρέπει να φοράει ειδικούς φακούς οι οποίοι προστατεύουν τα μάτια της, μιας και είναι ιδιαιτέρως ευαίσθητα στο φως. Όμως παρά τα προβλήματα αυτά, είναι μια εξαιρετική χορεύτρια. Καταφέρνει να χορεύει με τα μάτια της ψυχής της και έχει δουλέψει πολύ πάνω σε αυτό. Αποτελεί πηγή έμπνευσης!».\nΟμαλά εξελίσσεται η μετεγχειρητική πορεία της υγείας του 15χρονου Μανώλη από την Πάτρα που μεταφέρθηκε με το κυβερνητικό αεροσκάφος στο Ανόβερο της Γερμανίας για να υποβληθεί σε μία πολύ δύσκολη χειρουργική επέμβαση προκειμένου να αντιμετωπιστεί το σηραγγώδες αγγείωμα στελέχους εγκεφάλου.\nΣύμφωνα με τον θεράποντα ιατρό που τον είχε αναλάβει στην Πάτρα και συνόδευσε τον μαθητή στο Ανόβερο, όλα πήγαν πολύ καλά και μέσα σε ένα δίωρο μετά το χειρουργείο ο 15χρονος είχε ανανήψει.\nΌπως είπε ο νευροχειρουργός παρατηρείται μεγάλη βελτίωση σε ότι αφορά την κινητικότητά του, ενώ ήδη απο χθες βρίσκεται στα χέρια φυσιοθεραπευτών.\nΗ μητέρα του 15χρονου εκφράζει τις ευχαριστίες της προς όλους: την Πολιτεία, τους δημοσιογράφους, τους συμμαθητές και φίλους του Μανώλη αλλά και τον απλό κόσμο.\nΠολλές δυσκολίες αντιμετωπίζουν τα άτομα που πάσχουν από σακχαρώδη διαβήτη, εξ αιτίας της αυξημένης συμμετοχής που καλούνται να καταβάλλουν.\nΣημαντικά αυξημένη συμμετοχή καλούνται να καταβάλλουν οι ασθενείς για την αντιμετώπιση του Χρόνιου Νευροπαθητικού Πόνου, που πολλές φορές εμφανίζεται ως συνοδός νόσος του σακχαρώδη διαβήτη, του καρκίνου αλλά και άλλων σοβαρών παθήσεων προκειμένου να συνεχίσουν να λαμβάνουν τα φάρμακα πρώτης εκλογής, μετά την ισχύ της θετικής λίστας. Αυτό επισήμαναν κατά τη διάρκεια συνέντευξης Τύπου οι εκπρόσωποι της Ελληνικής Εταιρίας Θεραπείας Πόνου και Παρηγορικής Φροντίδας (ΠΑΡΗΣΥΑ) και της Πανελλήνιας Ομοσπονδίας Σωματείων-Συλλόγων Ατόμων με Σακχαρώδη Διαβήτη (ΠΟΣΣΑΣΔΙΑ), προσθέτοντας ότι αρκετοί, πλέον, αδυνατούν να καλύψουν το κόστος θεραπείας.\nΣημαντικά ποσά κάθε μήνα για την απαιτούμενη θεραπεία τους καταβάλλουν τα άτομα που πάσχουν από σακχαρώδη διαβήτη τύπου 2, όπως 10% συμμετοχή στην ινσουλίνη και τα αντιδιαβητικά δισκία και 25% για τη θεραπεία συνοδών παθήσεων και αναλώσιμα διαβητικά υλικά, ανέφερε το μέλος του ΔΣ της ΠΟΣΣΑΣΔΙΑ, Σπυριδούλα Λάγιου.\nΗ κ. Λάγιου πρόσθεσε ότι εξαιτίας της ομαδοποίησης των φαρμάκων της θετικής λίστας, πρέπει να πληρώσουν επιπλέον συμμετοχή, προκειμένου να λάβουν θεραπεία πρώτης εκλογής για την αντιμετώπιση της Επώδυνης Διαβητικής Νευροπάθειας, μίας νόσου που προσβάλει το 20%-40% των ατόμων με διαβήτη. Αποτέλεσμα αυτής της κατάστασης, σύμφωνα με την ίδια, είναι πολλά άτομα με διαβήτη να αδυνατούν να καλύψουν το επιπλέον κόστος για τη θεραπεία των συνοδών παθήσεων της νόσου, όπως της διαβητικής νευροπάθειας, της υπέρτασης και της χοληστερίνης, με συνέπεια την εμφάνιση επιπλοκών οι οποίες, με τη σειρά τους, μπορεί να οδηγήσουν σε βαριές και μη αναστρέψιμες αναπηρίες για τους ίδιους.«Πιστεύουμε ότι είναι ανάγκη η πολιτεία να σταματήσει να ελέγχει μόνο το κόστος μίας θεραπείας, αλλά να εστιάσει κυρίως στο πόσο αποτελεσματική είναι για τον κάθε πάσχοντα» επεσήμανε.\n«Η μη σωστή ομαδοποίηση των φαρμάκων που αφορούν το χρόνιο νευροπαθητικό πόνο στη νέα θετική λίστα, σύμφωνα με τα τρέχοντα επιστημονικά κριτήρια, θα οδηγήσει σε περιορισμό ή και αποκλεισμό σημαντικού αριθμού ασθενών από θεραπείες πρώτης εκλογής, λόγω της αυξημένης οικονομικής συμμετοχής που πρέπει να καταβάλλουν» δήλωσε η αναπληρώτρια καθηγήτρια Αναισθησιολογίας, Θεραπείας Πόνου και Παρηγορικής Φροντίδας και Πρόεδρος της ΠΑΡΗΣΥΑ, Αθηνά Βαδαλούκα.\nΌπως ανέφερε η κ. Βαδαλούκα, φάρμακα με ενδείξεις σε διαφορετικά σύνδρομα νευροπαθητικού πόνου (κεντρικός νευροπαθητικός πόνος, διαβητική νευροπάθεια, μετατραυματικός νευροπαθητικός πόνος και άλλα) έχουν ενταχθεί στην ίδια θεραπευτική κατηγορία χωρίς να μπορούν να θεωρηθούν, σύμφωνα όλα τα διεθνή επιστημονικά δεδομένα, θεραπευτικά ισοδύναμα και κατ' επέκταση ανταλλάξιμα.\nΓια τριτοκοσμικές καταστάσεις στη θεραπεία των διαβητικών ασθενών, κάνει λόγο σε ανακοινωσή του, ο Ιατρικός Σύλλογος Αθηνών (ΙΣΑ), αφού σύμφωνα με καταγγελίες της Πανελλήνιας Ομοσπονδίας Συλλόγων Ατόμων με Σακχαρώδη Διαβήτη, ένας στους τρεις διαβητικούς διακόπτει τη θεραπεία με την αντλία έγχυσης ινσουλίνης, λόγω των οφειλών του Εθνικού Οργανισμού Παροχής Υπηρεσιών Υγείας (ΕΟΠΥΥ). Και ενώ, όπως αναφέρει ο ΙΣΑ, έχουν δοθεί οι εγκρίσεις για την καταβολή των χρημάτων στους ασφαλισμένους, η διαδικασία παρακωλύεται λόγω υποστελέχωσης των υπηρεσιών του ΕΟΠΥΥ, με αποτέλεσμα η αναμονή για την κατάθεση των δικαιολογητικών να φτάσει τις τρεις ώρες, η αναμονή για να πάρουν τα χρήματα οι ασθενείς για τις θεραπείες τους πάνω από έξι μήνες, ενώ στην περίπτωση του ΟΓΑ ξεπερνά τους 14 μήνες.\n«Είναι απαράδεκτο να καθυστερούν οι διαδικασίες για εξόφληση των οφειλών απέναντι στους ασθενείς λόγω υποστελέχωσης των υπηρεσιών», σημειώνει ο ΙΣΑ και ζητά να ενισχυθούν άμεσα τα παρατήματα του ΕΟΠΥΥ με προσωπικό και να δρομολογηθούν οι διαδικασίες άμεσης εξόφλησης των οφειλών στους διαβητικούς ασθενείς, προκειμένου να μπορέσουν να συνεχίσουν τη θεραπεία τους.\nΕτικέτες αμεα, άρθρα, ασφαλιστικά ταμεία, Γενικά θέματα, ΕΟΠΥΥ, λοιποί φορείς, ΟΓΑ, υγεία\nΜια 17χρονη αγνοείται από το μεσημέρι της Δευτέρας στο Κιάτο Κορινθίας. Η κοπέλα έχει καστανόξανθα μαλλιά, καστανά μάτια, ύψος 1.75 και βάρος 70 κιλά. Την ημέρα που εξαφανίστηκε φορούσε άσπρη μπλούζα, μαύρο μπουφάν, τζιν παντελόνι και αθλητικά παπούτσια.\nΟι γονείς της Γεωργίας ανησυχούν και παρακαλούν όποιον έχει κάποια πληροφορία να επικοινωνήσει τηλεφωνικά στο «Το Χαμόγελο του Παιδιού» όλο το εικοσιτετράωρο (24 ώρες), στην Ευρωπαϊκή Γραμμή για τα Εξαφανισμένα Παιδιά 116.000 καθώς και με όλα τα Αστυνομικά Τμήματα της χώρας.\nΤη δυνατότητα να τακτοποιήσουν τις οφειλές τους σε 48 δόσεις θα έχουν όσοι χρωστάνε σε εφορίες και ταμεία.\nΟ αυξημένος αριθμός δόσεων θα αφορά στη ρύθμιση που θα ονομάζεται «Νέα αρχή», ενώ από τον Ιούλιο και μετά ο αριθμός των δόσεων θα μειώνεται σταδιακά.\nΣτόχος της ρύθμισης είναι να προσελκύσει αμέσως όσο το δυνατόν περισσότερους οφειλέτες, προκειμένου να εισρεύσει ζεστό χρήμα στα ταμεία. Οσοι δεν πληρούν τις προϋποθέσεις για την υπαγωγή στη «Νέα αρχή» θα μπορούν να υπαχθούν στην «πάγια ρύθμιση», ωστόσο οι δόσεις περιορίζονται σε 12.\nΤα νέα μοντέλα δευτεροβάθμιας εκπαίδευσης ετοιμάζεται να ανακοινώσει το υπουργείο Παιδείας, έπειτα από προτάσεις Γερμανών ειδικών.\nΣύμφωνα με τον Ελεύθερο Τύπο, καταργούνται στο λύκειο οι κατευθύνσεις και δημιουργούνται τρεις κύκλοι σπουδών. Αυτό, παραπέμπει σε επιστροφή στις δέσμες. Ο πρώτος κύκλος εστιάζει στις κλασικές κα ανθρωπιστικές επιστήμες, ο δεύτερος στις θετικές, στις τεχνολογικές και τις επιστήμες υγείας και ο τρίτος στις οικονομικές, κοινωνικές και πολιτικές επιστήμες.\nΕπιπλέον, τα μαθήματα γενικής παιδείας στη γ' λυκείου μειώνονται από 11 σε τέσσερα και η β' λυκείου μετατρέπεται σε τάξη γενικής παιδείας, ενώ μειώνεται το εβδομαδιαίο ωράριο διδασκαλίας. Καμία αλλαγή δεν θα επέλθει, όσον αφορά το σύστημα των Πανελλαδικών Εξετάσεων έως το 2017.\nΣχετικά με τα μαθήματα γενικής παιδείας, μένουν η Νέα Ελληνική Γλώσσα και Γραμματεία, τα Μαθηματικά, η Ιστορία και η Φυσική Αγωγή με 11 ώρες διδασκαλίας.\nΑρχαία, Φυσική, Βιολογία, Ξένη Γλώσσα, Θρησκευτικά και Κοινωνιολογία φεύγουν από το πρόγραμμα γενικής παιδείας της τελευταίας τάξης, ενώ δεν υπάρχουν μεταξύ των τριών κύκλων κοινά μαθήματα επιλογής που θα επέτρεπαν την κινητικότητα των υποψηφίων.\nΤο "καλύτερο", βέβαια, είναι ότι -σύμφωνα πάντα με το δημοσίευμα- το Βερολίνο δίνει χρήματα για εκμάθηση γερμανικής γλώσσας σε επαγγελματικά λύκεια και πρακτική άσκηση των αποφοίτων σε γερμανικές επιχειρήσεις.\nΔείτε το οργανόγραμμα του νέου λυκείου:\nΤο «πράσινο φως» για την οριζόντια μείωση των συντελεστών του Έκτακτου Ειδικού Τέλους Ηλεκτροδοτημένων Δομημένων Επιφανειών (ΕΕΤΗΔΕ) κατά 15% αναμένεται να δώσουν σήμερα στις 12 το μεσημέρι στον υπουργό Οικονομικών Γιάννη Στουρνάρα οι Πολ Τόμσεν (ΔΝΤ), Ματίας Μορς (ΕΕ) και Κλάους Μαζούχ (ΕΚΤ).\nα στελέχη του ΔΝΤ, της ΕΕ και της ΕΚΤ έχουν δεχθεί τα περισσότερα από τα επιχειρήματα που έχει καταθέσει η κυβέρνηση για το θέμα και δεν έχουν αντιρρήσεις για την εφαρμογή του μειωμένου ΕΕΤΗΔΕ που θα εισπραχθεί από το Σεπτέμβριο 2013 με την ονομασία Ενιαίος Φόρος Ακινήτων.\nΑπό την οριζόντια μείωση των συντελεστών που θα ισχύσει για όλα ανεξαρτήτως τα ηλεκτροδοτούμενα ακίνητα χωρίς πλαφόν αντικειμενικής αξίας ή τετραγωνικών μέτρων θα προκύψει απώλεια εσόδων περίπου 250 εκατ. ευρώ.\nΕνδεικτικά ιδιοκτήτης ακινήτου που κτίστηκε προ 14ετίας, 110 τετραγωνικών μέτρων σε περιοχή με τιμή ζώνης 1.001 -1.500 ευρώ το τετραγωνικό πλήρωσε για το 2012 ΕΕΤΗΔΕ 632,5 ευρώ. Με τον Ενιαίο Φόρο Ακινήτων θα πληρώσει φόρο 537 ευρώ, δηλαδή κατά 94,8 ευρώ λιγότερα.\nΗ κυβέρνηση έχει προτείνει τα εξής τρία ισοδύναμα μέτρα για να καλυφθεί αυτή η απόκλιση:\n- Την αύξηση του συντελεστή για τα ακίνητα που βρίσκονται εκτός συστήματος αντικειμενικών αξιών, μέτρο πάντως που αναμένεται να επιβαρύνει σημαντικά πολλούς φορολογούμενους με ακίνητα στις περιοχές αυτές καθώς θα κληθούν να πληρώσουν έως και διπλάσιο φόρο.\n-Την αύξηση των χαμηλών συντελεστών που εφαρμόζουν αρκετοί δήμοι για τον υπολογισμό του ΕΕΤΗΔΕ.\n-Την επιβολή του Ενιαίου Φόρου Ακινήτων στα ενοίκια που ενοικιάζει από ιδιώτες το δημόσιο, χωρίς όμως να εισπράττει το ΕΕΤΗΔΕ.\nΣπάνια μια υπηρεσία για την ασφάλεια της υγείας καταλήγει σε μια τόσο ανησυχητική διαπίστωση σχετικά με μια πανταχού παρούσα ουσία, η οποία μολύνει το καθημερινό μας περιβάλλον.\nΕπειτα από μια μακρά διαδικασία, κατά την οποία ζητήθηκε η συνδρομή εκατό επιστημόνων, η Γαλλική Υπηρεσία για την Ασφάλεια των Τροφίμων, του Περιβάλλοντος και της Εργασίας (Anses) προχώρησε χθες σε μια ιδιαίτερα ανησυχητική για τις επόμενες γενιές ανακοίνωση.\nΟ κώδωνας του κινδύνου κρούεται για τη χημική ουσία δισφαινόλη Α (BPA), η οποία μπορεί να είναι άκρως επικίνδυνη για όλες τις εγκύους και ακόμη περισσότερο για εκείνες που εργάζονται ως ταμίες και έρχονται καθημερινά σε επαφή με αποδείξεις ταμειακών μηχανών.\n«Ορισμένες περιπτώσεις έκθεσης γυναικών στην ουσία BPA παρουσιάζουν κίνδυνο για τον μαστικό αδένα του εμβρύου», αναφέρεται στην ανακοίνωση της γαλλικής υπηρεσίας. Με άλλα λόγια, οι επιστήμονες κατέληξαν πως τα παιδιά τα οποία ενδομητριακά εκτέθηκαν στη δισφαινόλη Α έχουν αυξημένο κίνδυνο να εμφανίσουν στη μετέπειτα ζωή τους καρκίνο του μαστού. Πέραν αυτού όμως, τονίζουν οι ερευνητές, ελλοχεύουν και άλλοι κίνδυνοι για το έμβρυο, όπως προβλήματα συμπεριφοράς, κίνδυνος παχυσαρκίας και σταδιακές διαταραχές στο γυναικείο αναπαραγωγικό σύστημα. Από όλες τις συνθετικές χημικές ουσίες που έχουν την ιδιότητα να μιμούνται τη δράση των οιστρογόνων ορμονών, η δισφαινόλη Α είναι εκείνη που περιέχεται στα περισσότερα αντικείμενα: πλαστικά, κονσέρβες, οδοντικά αμαλγάματα (σφραγίσματα) κ.λπ. Επηρεάζει συνεπώς το σύνολο του δυτικού πληθυσμού.\nΚύρια πηγή έκθεσης στη δισφαινόλη Α, σύμφωνα με την Anses, είναι μακράν η διατροφή - επηρεάζει περίπου το 84% των εγκύων. Υπολογίζεται πως από το σύνολο των περιπτώσεων που έχουν εκτεθεί στην BPA, περίπου οι μισές οφείλονται στις εποξειδικές ρητίνες οι οποίες περιέχονται στο εσωτερικό των κονσερβοκουτιών.\nΕτικέτες αποδείξεις, άρθρα, Γενικά θέματα, υγεία\nΗ εκδήλωση "Μια ημέρα χωρίς παπούτσια" είναι μια παγκόσμια κίνηση, που σκοπό έχει τη βελτίωση της ζωής των παιδιών που έχουν ανάγκη! Την Τρίτη 16 Απριλίου, μπορούμε κι εμείς να μείνουμε "χωρίς παπούτσια".\n" Η TOMS μαζί με τους Imam Baildi σας προσκαλούν στο One Day WithoutShoes.\nΤρίτη 16 Απριλίου, Γκρι Κτίριο, Πλατεία Αγίας Ειρήνης, Αθήνα, Ώρα: 19.00, Είσοδος Ελεύθερη.\nΗ TOMS σας προσκαλεί σε μία συναυλία χωρίς παπούτσια με τους ImamBaildi.\nΜία πρωτοβουλία της TOMS για τη βελτίωση της ζωής των παιδιών που έχουν ανάγκη.\nΗ εκδήλωση One Day Without Shoes είναι μια παγκόσμια κίνηση που έχει σκοπό να ενημερώσει και να ευαισθητοποιήσει τον κόσμο, βελτιώνοντας εμπράκτως τη ζωή των φτωχών παιδιών.\nΕίναι μια ημέρα κατά την οποία βγάζουμε τα παπούτσια μας για να ευαισθητοποιήσουμε τους γύρω μας σχετικά με τη σημασία που μπορεί να έχει ένα ζευγάρι παπούτσια στη ζωή ενός παιδιού.\nΤην ίδια μέρα σε όλον τον κόσμο, οι άνθρωποι διοργανώνουν εκδηλώσεις χωρίς να φορούν παπούτσια και ενημερώνουν για ποιο λόγο τα παπούτσια είναι σημαντικά για ένα καλύτερο αύριο.\nΠάρτι χωρίς παπούτσια!\nΒόλτα χωρίς παπούτσια!\nΓεύμα χωρίς παπούτσια!\nΣτο γραφείο χωρίς παπούτσια! –\nΤο One Day Without Shoes σε αριθμούς\nΤο 2012 περισσότεροι από 300,000 άνθρωποι σε όλον τον κόσμο έβγαλαν τα παπούτσια τους για το One Day Without Shoes\nΠάνω από 3,000 εκδηλώσεις σε 50 χώρες\nΤο One Day Without Shoes ήταν το #1 θέμα συζήτησης στο twitter και #4 όρος αναζήτησης στο Google\nΓιατί τα παπούτσια;\nΕκατομμύρια παιδιά διατρέχουν τον κίνδυνο να τραυματιστούν και να μολυνθούν από αρρώστιες μεταδιδόμενες από το έδαφος.\nΥπάρχουν χώρες στις οποίες τα παπούτσια είναι απαραίτητα για να μπορούν τα παιδιά να πάνε σχολείο.\nΤα παιδιά που είναι καλά στην υγεία τους έχουν περισσότερες πιθανότητες να καταφέρουν να είναι καλοί μαθητές.\nΠροσωπικότητες όπως: ο Lenny Kravitz, η Charlize Τheron, η DemiMoore, ο Jay Leno, η Heather Graham, η Donna Karan, η AriannaHuffington και η Tory Burch υποστηρίζουν και συμμετέχουν στο One DayWithout Shoes.\nΓια κάθε ζευγάρι που αγοράζετε, η TOMS χαρίζει ένα ζευγάρι καινούρια παπούτσια σε ένα παιδί που τα έχει ανάγκη. One for One.\nΜε την υποστήριξη: MAD, MAD Radio 106.2, Fashion Workshop by Vicky Kaya, Mastiqua\n"Μετεξεταστέα" έμεινε η Ελλάδα στο... διαγώνισμα της UNISEF για την ευημερία των παιδιών σε πλούσιες χώρες, καθώς κατακτά την 25η θέση ανάμεσα σε 29 μέλη του ΟΟΣΑ.\n«Η έρευνα δεν είναι ούτε άσπρη ούτε μαύρη για την Ελλάδα, όπως για τις υπόλοιπες χώρες» λέει ο Ηλίας Λυμπέρης, γενικός διευθυντής της Ελληνικής Επιτροπής UNICEF.\n«Η ΔΟΕ εκτιμά ότι υπάρχουν 600.000 θύματα καταναγκαστικής εργασίας».\nΜια μελέτη του ΟΗΕ υπολογίζει σε 600.000 τον αριθμό των ανθρώπων που υποβάλλονται σε καταναγκαστική εργασία στη Μέση Ανατολή, καλώντας να καταβληθούν περισσότερες προσπάθειες για να τεθεί ένα τέλος στην εκμετάλλευσή τους, κυρίως σεξουαλική, και να γίνουν μεταρρυθμίσεις στο σύστημα της «Kafala» που υποχρεώνει τους εργαζόμενους να κηδεμονεύονται από ένα εργοδότη.\nΜε τίτλο «Παγιδευμένοι και στριμωγμένοι: η εμπορία ανθρώπων στη Μέση Ανατολή», η 150σέλιδη έκθεση, που συντάχθηκε μετά από 650 συνεντεύξεις σε διάστημα δύο ετών στην Ιορδανία, το Λίβανο, το Κουβέιτ και τα Ηνωμένα Αραβικά Εμιράτα, παρουσιάστηκε σήμερα κατά την έναρξη μιας διήμερης διάσκεψης στο Αμάν της Διεθνούς Οργάνωσης Εργασίας (ΔΟΕ).\n«Εάν και τα στοιχεία είναι λιγοστά, η ΔΟΕ εκτιμά ότι υπάρχουν 600.000 θύματα καταναγκαστικής εργασίας στη Μέση Ανατολή», τονίζεται στην έκθεση.\n«Η μετανάστευση για εργασία σε αυτήν την περιοχή του κόσμου είναι χωρίς προηγούμενο από το εύρος και την ανάπτυξή της, η οποία ήταν ραγδαία τα τελευταία χρόνια», υπογράμμισε η Μπεάτε Άντρες, επικεφαλής του προγράμματος δράσης για την καταπολέμηση της καταναγκαστικής εργασίας στην ΔΟΕ.\n«Η πρόκληση είναι η λήψη μέτρων, τόσο στις χώρες καταγωγής όσο και στις χώρες προορισμού, για την πρόληψη της εκμετάλλευσης και της κακοποίησης της οποίας είναι θύματα οι εργαζόμενοι αυτοί», εκτίμησε.\nΗ Οργάνωση του ΟΗΕ θέτει στο στόχαστρο την «Kafala» ένα σύστημα στο οποίο ο εργαζόμενος πρέπει να λάβει ειδική έγκριση από τον εργοδότη του για οποιαδήποτε πράξη της πολιτικής ζωής του.\n«Η μεταρρύθμιση του συστήματος της "Kafala" θα βελτίωνε σημαντικά τη διαχείριση της μετανάστευσης εργατικού δυναμικού», υπογραμμίζεται στην έκθεση.\nΕξάλλου, σε ορισμένους τομείς που απασχολούν κυρίως άνδρες, «οι εργαζόμενοι εξαπατώνται τακτικά σχετικά με τις συνθήκες ζωής και εργασίας… ακόμη και για την ύπαρξη μιας εργασίας», τονίζεται στην έκθεση. Ομοίως, γυναίκες που μετέβησαν στις χώρες αυτές για εργασία οικιακής βοηθού ή δασκάλας «απήχθησαν κατά την άφιξη τους» και υποβλήθηκαν σε καταναγκαστική σεξουαλική εκμετάλλευση.\n«Δεν μπορούμε να καταπολεμήσουμε αποτελεσματικά την εμπορία ανθρώπων, αν δεν αντιμετωπίσουμε τα κενά στη δομή της διαχείρισης της μετανάστευσης εργατικού δυναμικού σε ολόκληρη την περιοχή», εκτιμά ο Φρανκ Χάγκεμαν αναπληρωτής περιφερειακός διευθυντής της ΔΟΕ για τις αραβικές χώρες.\nΤι διαπίστωσαν αμερικανοί ερευνητές που ανέλυσαν στοιχεία από 2.573 ενήλικες.\nΤα δύο τρίτα όσων ταλαιπωρούνται από άσθμα έχουν και τουλάχιστον άλλη μια αλλεργία, γεγονός που καθιστά την εποχή της άνοιξης, όπου σημειώνεται έξαρση των αλλεργιών, ιδιαίτερα προβληματική, σύμφωνα με έρευνα που δημοσιεύθηκε στο επιστημονικό περιοδικό Annals of Allergy, Asthma & Immunology, το επίσημο έντυπο της Αμερικανικής Αλλεργιολογικής Εταιρίας (ACCAAI).\nΟι αμερικανοί ερευνητές ανέλυσαν τα στοιχεία από 2.573 ενήλικες και διαπίστωσαν ότι ένα εντυπωσιακό ποσοστό της τάξεως του 75% των ενηλίκων με άσθμα ηλικίας 20-40 ετών, καθώς και το 65% των ενηλίκων με άσθμα ηλικίας 55 ετών ή περισσότερο έχουν τουλάχιστον άλλη μια αλλεργία. Το άσθμα συχνά συσχετίζεται με τα παιδιά, ωστόσο δεν είναι σπάνιο μεταξύ ενηλίκων άνω των 60 ετών, όπου εκτιμάται ότι εκδηλώνεται στο 5-7%, αν και το ποσοστό αυτό μάλλον είναι μικρότερο από το πραγματικό, επειδή συχνά δεν γίνεται η διάγνωση.\n«Ύποπτη» για ρευματοειδή αρθρίτιδα η χαμηλή τεστοστερόνη\nΟι ορμονικές αλλαγές μπορεί να αποτελέσουν προγνωστικό παράγοντα για τη νόσο.\nΤα χαμηλά επίπεδα τεστοστερόνης στους άνδρες μπορεί να υποδηλώνουν μελλοντική ανάπτυξη ρευματοειδούς αρθρίτιδας, σύμφωνα με Σουηδούς ερευνητές. Η διαπίστωσή τους βασίστηκε σε έρευνα η οποία ξεκίνησε το 1974 και στην οποία πήραν μέρος πάνω από 33.000 άτομα τα οποία είχαν γεννηθεί μεταξύ 1921 και 1949.\nΣυνυπολογίζοντας άλλους δύο παράγοντες, το δείκτη μάζας σώματος και το κάπνισμα, οι ερευνητές κατέληξαν στο συμπέρασμα ότι 3 στους 4 άνδρες με χαμηλά επίπεδα τεστοστερόνης στο αίμα τους, ήταν περισσότερο πιθανό να αναπτύξουν ρευματοειδή αρθρίτιδα.\nΕπιπλέον, αυτοί οι άνδρες είχαν υψηλά επίπεδα της FSH – μια χημική ουσία που επηρεάζει τη σεξουαλική ωριμότητα και την αναπαραγωγή – πριν τη διάγνωση της ρευματοειδούς αρθρίτιδας. Οι συγγραφείς της μελέτης πιστεύουν ότι και αυτό είναι αποτέλεσμα μειωμένης παραγωγής τεστοστερόνης.\nΟι ερευνητές συμπεραίνουν, λοιπόν, ότι και οι ορμονικές αλλαγές μπορεί να αποτελέσουν προγνωστικό παράγοντα για τη ρευματοειδή αρθρίτιδα, καθώς επίσης και ότι το μέγεθος αυτών των ορμονικών αλλαγών μπορεί να προσδιορίσει τη σοβαρότητα των επιπτώσεων που θα έχει η νόσος όταν εκδηλωθεί.\nΤα ευρήματα αυτά υποστηρίζουν προηγούμενες μελέτες που αποδεικνύουν ότι η τεστοστερόνη μπορεί να επιβαρύνει το ανοσοποιητικό σύστημα. Άλλοι παράγοντες που έχει αποδειχθεί ότι αυξάνουν τον κίνδυνο ρευματοειδούς αρθρίτιδας, είναι οι εξής:\nΘέμα ημερών η λειτουργία της.\nΑνοίγει η Καρδιοχειρουργική Κλινική στο ΠαΓΝΗ. Ένα θέμα που έχει απασχολήσει επί σειρά ετών την κοινωνία του Ηρακλείου, φαίνεται πως μπαίνει οριστικά σε τροχιά υλοποίησης.\nΣύμφωνα με τον Διοικητή της 7ης Υγειονομικής Περιφέρειας Κρήτης Αντώνη Γρηγοράκη, η λειτουργία της Καρδιοχειρουργικής Κλινικής στο Πανεπιστημιακό Νοσοκομείο Ηρακλείου είναι θέμα ημερών. Αυτή η εξέλιξη προέκυψε από τις συναντήσεις του ΔΥΠΕάρχη στην Αθήνα την Παρασκευή.\n«Το μόνο που μένει είναι να δημοσιευθεί στην εφημερίδα της κυβέρνησης ο διορισμός του καθηγητή. Μετά ορκίζεται ενώπιον του Πρύτανη και είμαστε έτοιμοι», είπε ο κ. Γρηγοράκης, ο οποίος, όπως φαίνεται, θα συνδέσει το όνομά του με ένα τόσο σημαντικό έργο για την τοπική κοινωνία, γεγονός το οποίο του πιστώνεται.\nΣε βασικό «αγκάθι» στις διαπραγματεύσεις με την τρόικα εξελίσσονται οι απολύσεις στο Δημόσιο. Η τρόικα εμφανίζεται να ζητεί συγκεκριμένα στοιχεία για τους δημοσίους υπαλλήλους που θα αποχωρήσουν άμεσα από το Δημόσιο και τον ακριβή αριθμό όσων θα ενταχθούν στο πρόγραμμα κινητικότητας.\nΤο θέμα τέθηκε και κατά τη χθεσινή συνάντηση της τρόικας με τον Γιάννη Στουρνάρα παρουσία του υπουργού Διοικητικής Μεταρρύθμισης. Μετά το τέλος της συνάντησης ο Αντώνης Μανιτάκης υπογράμμισε ότι οι εκπρόσωποι των δανειστών δεν ζήτησαν νέα στοιχεία αλλά διευκρινίσεις τις οποίες θα παρέχει. «Δεν θέλω να προδικάσω την εξέλιξη των συζητήσεων, άλλωστε, εδώ και ενάμισι μήνα γίνονται οι συζητήσεις» σημείωσε ο υπουργός Διοικητικής Μεταρρύθμισης.\nΣύμφωνα με πληροφορίες, η συμφωνία κλείνει προς 2.000 απολύσεις μέχρι τον Ιούνιο, 7.000 ως το τέλος του έτους και να εκκρεμούν ακόμη 12.500 απολύσεις μέχρι το τέλος του 2014.\nΩστόσο συνεργάτες του υπουργού Διοικητικής Μεταρρύθμισης διέψευσαν ότι οι επικεφαλής της τρόικας απαίτησαν την απομάκρυνση 20.000 δημοσίων υπαλλήλων. Σύμφωνα με τις ίδιες πηγές, η συζήτηση στο υπουργείο Οικονομικών περιορίστηκε στις δεσμεύσεις που έχει αναλάβει η κυβέρνηση έναντι των εταίρων της και σε όσα προβλέπει το μεσοπρόθεσμό πρόγραμμα. Οι συνεργάτες του υπουργού υπογράμμισαν ότι κατά τη συζήτηση έγινε αναφορά στο θέμα των επίορκων δημοσίων υπαλλήλων και ο Αντώνης Μανιτάκης επανέλαβε ότι βούληση της κυβέρνησης είναι να απομακρυνθούν χωρίς καθυστέρηση.\nΣήμερα στις 12 το πρωί έχει οριστεί νέα συνάντηση του υπουργού Οικονομικών με την τρόικα προκειμένου να συζητηθούν όλα τα ανοιχτά μέτωπα και οι περαιτέρω λεπτομέρειες.\nΈλιωσαν οι πάγοι\nΤέλος στα σενάρια και τις φήμες ότι υπάρχει μεταξύ τους έντονη αντιπαράθεση για τις απολύσεις στο Δημόσιο έδωσαν χθες ο Γιάννης Στουρνάρας και ο Αντώνης Μανιτάκης. Οι δύο υπουργοί βγήκαν μετά τη συνάντηση με την τρόικα και κάλεσαν τους φωτογράφους προκειμένου να τους απαθανατίσουν αγκαλιασμένους και χαμογελαστούς.\nΟ υπουργός Οικονομικών συνόδευσε τον κ. Μανιτάκη έως το ασανσέρ του ορόφου, με τον υπουργό Διοικητικής Μεταρρύθμισης να δηλώνει «συζητούμε τα τελευταία σημεία. Υπάρχει κοινή στάση, δεν υπάρχει κανένα πρόβλημα στις σχέσεις μας».\nΕπιπλέον συνεργάτες του Αντώνη Μανιτάκη επέμεναν ότι ουδέποτε υπήρξε προσωπική διαφορά με τον υπουργό Οικονομικών.\nΜες το κατακαλόκαιρο θα προχωρήσει το υπουργείο Οικονομικών σε αναπροσαρμογές των αντικειμενικών αξιών, χωρίς να είναι σαφές σε αυτή τη φάση αν οι φορολογούμενοι θα υποστούν ψυχρολουσία ή ανακούφιση.\nΣήμερα η ψαλίδα ανάμεσα σε εμπορικές και αντικειμενικές αξίες έχει ανοίξει σε ποσοστό που ξεπερνά ακόμα και το 100%, αλλά δυστυχώς το υπουργείο Οικονομικών δεν είναι σε θέση να προχωρήσει άμεσα στην εξομοίωσή τους, όπως επιτάσσει το Μνημόνιο.\nΚι αυτό διότι η επιτροπή που συγκροτήθηκε στα τέλη του περασμένου έτους με αντικείμενο τη διαμόρφωση ενός νέου συστήματος διαμόρφωσης των αντικειμενικών αξιών, σε επίπεδα όσο το δυνατό πιο κοντά στις αγοραίες, εισηγήθηκε τη δημιουργία μιας Τράπεζας Πληροφοριών Αξιών Ακινήτων, με πληροφορίες οι οποίες θα αντλούνται από τις μισθώσεις, τις μεταβιβάσεις και τις εκτιμήσεις των αγοραίων τιμών ακινήτων ανά την Ελλάδα ώστε αντικειμενικές και αγοραίες τιμές σχεδόν να ταυτιστούν. Η Τράπεζα όμως για να δημιουργηθεί θέλει το χρόνο της και έτσι συγκροτείται μια άλλη επιτροπή.\nΌπως αναφέρεται στην απόφαση συγκρότησης της νέας επιτροπής, η οποία υπογράφεται από τον υπουργό Οικονομικών Γ. Στουρνάρα, «μέχρι τη δημιουργία της Τράπεζας Πληροφοριών Αξιών Ακινήτων και την καταγραφή σε αυτή ικανού αριθμού πληροφοριών από όλη την Ελλάδα», η Κεντρική Επιτροπή Καθορισμού Αντικειμενικών Αξιών θα πρέπει να προχωρήσει στην αναπροσαρμογή των αντικειμενικών αξιών προσαρμόζοντας τις τιμές του 2005 στα σημερινά δεδομένα και λαμβάνοντας υπ’ όψιν τις εκτιμήσεις τιμών ακινήτων για το 2012.\nΗ νέα επιτροπή η οποία θα πρέπει να παραδώσει το πόρισμά της έως τις αρχές Ιουλίου.\nΗ αναπροσαρμογή των αντικειμενικών αξιών θα φέρει τα πάνω κάτω σε φόρους και τέλη που επιβαρύνουν τα ακίνητα και διαμορφώνονται με βάση τις αντικειμενικές, από τις μεταβιβάσεις και το ΦΑΠ έως το χαράτσι και το νέο ενιαίο φόρο ακινήτων.\nΜε τα μέχρι σήμερα δεδομένα, οι νέες αντικειμενικές αξίες δεν θα επηρεάσουν το «κουρεμένο» χαράτσι του 2013, το οποίο μάλλον θα έχει αρχίσει να εισπράττεται πριν την αναπροσαρμογή τους σε αντιδιαστολή με τον ενιαίο φόρο ακινήτων ο οποίος σχεδιάζεται να υποκαταστήσει το χαράτσι από το 2014.\nΣήμερα οι αποκλίσεις αντικειμενικών και αγοραίων στις περισσότερες περιπτώσεις (καθώς υπάρχουν και παραδείγματα περιοχών όπου οι αντικειμενικές βρίσκονται στο ύψος των αγοραίων) φορτώνουν έξτρα φόρους τους φορολογούμενους.\nΌπως προκύπτει από στοιχεία μεταβιβάσεων από συμβολαιογραφικά γραφεία, στους Αμπελόκηπους διαμέρισμα 47,1 τ.μ. 4ου ορόφου, με αντικειμενική αξία 50.000 ευρώ, πουλήθηκε 30.000. Προέκυψε φόρος 4.740 ευρώ, αντί για 2.680 αν οι τιμές είχαν εξομοιωθεί.\nΠάτρα για αγορά 68 τ.μ. 5ου ορόφου στην περιοχή Αγία Σοφία - Πέντε Πηγάδια, με αντικειμενική 67.000 και εμπορική 50.000 ευρώ, προέκυψε φόρος 6.490 ευρώ αντί 4.740 αν οι δύο τιμές είχαν εξισωθεί. Στο κέντρο της Λάρισας αγοραστής διαμερίσματος 75 τ.μ. 3ου ορόφου με αντικειμενική 90.000 και εμπορική 58.000 ευρώ κατέβαλε φόρο 8.860 αντί για 5.560 ευρώ.\nΘα αναρτάται αντίγραφο κάθε δαπάνης, σύμφωνα με νέα αγορανομική διάταξη.\nΣτον πίνακα με την συγκεντρωτική κατάσταση οφειλών κάθε διαμερίσματος θα αναρτάται αντίγραφο κάθε δαπάνης που διενεργείται και για την οποία επιβαρύνονται τα κοινόχρηστα των πολυκατοικιών. Αυτό προβλέπει αγορανομική διάταξη που υπέγραψε ο υφυπουργός Ανάπτυξης Αθ. Σκορδάς.\nΣτο μέχρι τώρα καθεστώς, όπως εξηγούν κύκλοι του υπουργείου, ήταν δυνατό να γίνει μια οποιαδήποτε δαπάνη για μια πολυκατοικία (καύσιμα, βάψιμο κοινοχρήστων χώρων, περιποίηση κήπου κλπ) και αυτό να περάσει στα κοινόχρηστα.\nΑλλά πώς θα ξέρει ο κάτοικος του διαμερίσματος που πληρώνει τα κοινόχρηστα, πόσα ξόδεψε ο προμηθευτής για το πετρέλαιο; (σημειώνεται ότι έχουν εντοπιστεί και κρούσματα λαθρεμπορίου) ή για την τάδε ή δείνα εργασία; Τώρα όλα αυτά τα παραστατικά πρέπει υποχρεωτικά να αναρτώνται δίπλα στη συγκεντρωτική κατάσταση των κοινοχρήστων (δηλαδή για μεν τα καύσιμα, το τιμολόγιο αγοράς τους από τον προμηθευτή, για δε άλλες εργασίες όλα τα παραστατικά- αγορά μπογιάς και πινέλων για το παράδειγμα του βαψίματος κοινοχρήστων χώρων, αμοιβή των μπογιατζήδων κλπ).\nΈτσι υπηρετείται η διαφάνεια, δεν υπάρχουν ζητήματα εργασιών χωρίς παραστατικά (μαύρη εργασία κλπ) και το σημαντικότερο, ο κάτοικος του διαμερίσματος που πληρώνει είναι βέβαιος ότι όλες οι δαπάνες που τον επιβαρύνουν έγιναν με νόμιμο και διαφανή τρόπο.\nΑντιδράσεις προκαλεί η απαίτηση της Τρόικας για τη λειτουργία καταστημάτων και εμπορικών κέντρων δέκα Κυριακές τον χρόνο. Η Τρόικα ζήτησε τη λειτουργία όλων ανεξαιρέτως των καταστημάτων αλλά και συνεχή εκπτωτική περίοδο και όχι σε συγκεκριμένες ημερομηνίες, όπως συμβαίνει μέχρι τώρα. Οι έμποροι επισημαίνουν ότι τέτοια μέτρα δεν βοηθούν στην ανάπτυξη των επιχειρήσεων τους καθώς αντιμετωπίζουν έντονο πρόβλημα ρευστότητας και αδυνατούν να αντεπεξέλθουν στις υποχρεώσεις τους.\nΈτσι, δηλώνουν κατηγορηματικά αντίθετοι στο άνοιγμα των καταστημάτων τους τις Κυριακές, με το Υπουργείο Ανάπτυξης, ωστόσο, να εξετάζει το θέμα και να αναζητά λύση. Σίγουρα αν ισχύσει το άνοιγμα των καταστημάτων τις δέκα Κυριακές τον χρόνο, θα υπάρξουν νέα δεδομένα στην αγορά με τους καταστηματάρχες να υποστηρίζουν πως το μεγάλο πρόβλημα που τους απασχολεί δεν είναι το ωράριο λειτουργίας, αλλά η έλλειψη χρημάτων από την αγορά και υπολογίζονται στα 10 δισ. ευρώ ετησίως για τα τέσσερα τελευταία χρόνια.\nΗ αρχική πρόταση του ΥΠΑΝ αναφέρει ότι προαιρετικά θα είναι ανοικτά όλα τα καταστήματα κάτω από τα 250 τ.μ. και τις 52 Κυριακές το χρόνο και μόνο επτά Κυριακές τα μεγαλύτερα. Οι έμποροι προτείνουν έξι Κυριακές και μία ανάλογα με τις ανάγκες τις κάθε περιοχής. Με την Τρόικα να προτείνει να είναι όλα τα καταστήματα ανοικτά, τουλάχιστον δέκα Κυριακές το χρόνο.\nΟ Πρόεδρος της ΕΣΣΕ μιλώντας στο Mega ξεκαθάρισε πως «Η αγορά δεν αντέχει άλλα πειράματα και εντάσεις, αλλά θέλει ένα κλίμα ηρεμίας. Αυτοί που άνοιξαν το θέμα των Κυριακών με την τρόικα οφείλουν να το κλείσουν». Με τους εκπρόσωπους των πολυκαταστημάτων να επιθυμούν το άνοιγμα τις Κυριακές καθώς όπως επισημαίνουν, η ελληνική αγορά διαρκώς συρρικνώνεται και η μόνη διέξοδος για αύξηση των τζίρων είναι το άνοιγμα των καταστημάτων τις Κυριακές.\nΣε ότι αφορά τις εκπτώσεις η Τρόικα ζητά την πλήρη απελευθέρωση του θεσμού. Ενώ το υπουργείο Ανάπτυξης προτείνει 4 περιόδους.\nΧωρίς σύνταξη θα μείνουν στις 29 Απριλίου περίπου 95.000 συνταξιούχοι οι οποίοι δεν συμπλήρωσαν ηλεκτρονικά τα σωστά στοιχεία ΑΜΚΑ και ΑΦΜ που τους ζήτησαν τα ασφαλιστικά ταμεία.\nΠλέον θα υποχρεωθούν να στηθούν και πάλι σε "ουρές" για να απογραφούν και να λάβουν την σύνταξή τους μετά τις 29 του μήνα.\nΗ προθεσμία που είχαν στη διάθεση τους οι συνταξιούχοι για να συμπληρώσουν μέσω διαδικτύου τα στοιχεία τους έληξε χθες για όλα τα ταμεία και σήμερα λήγει για τους συνταξιούχους του ΙΚΑ.\nΣε αυτή τη διαδικασία μπήκαν 328.000 συνταξιούχοι για τους οποίους η συμπλήρωση των σωστών ΑΜΚΑ και ΑΦΜ δεν μπορούσε να γίνει από τα ασφαλιστικά τους ταμεία και έτσι τους δόθηκε περιθώριο μίας εβδομάδας για να τα δηλώσουν οι ίδιοι μέσω διαδικτύου.\nΣύμφωνα με τα μέχρι τώρα στοιχεία, τα οποία δημοσιοποιεί ο Ελεύθερος Τύπος, στο δημόσιο εντοπίστηκαν 44.000 συνταξιούχοι οι οποίοι δεν διόρθωσαν τα κενά ή λάθος ΑΜΚΑ, ενώ άλλοι 1.700 διαπιστώθηκε να μην έχουν συμπληρώσει τα κενά ή είχαν λάθος ΑΦΜ. Στο ΙΚΑ είχαν ανταποκριθεί και ταυτοποιηθεί μέχρι χθες περίπου 25.000 από τους 80.000 συνταξιούχους του ιδρύματος οι οποίοι είχαν λάθη στον ΑΜΚΑ και τον ΑΦΜ τους.\nΣτον ΟΑΕΕ δεν υπάρχουν τέτοιου είδους αποκλίσεις, ενώ στον ΟΓΑ το πρόβλημα πληρωμής περιορίζεται σε 2.400 συνταξιούχους, καθώς από τους 8.400 που δεν είχαν σωστούς ΑΜΚΑ και ΑΦΜ οι περισσότεροι έσπευσαν και τους διόρθωσαν.\nΑπό τους 95.000 συνταξιούχους, οι οποίοι δεν θα πληρωθούν στις 29 του μήνα, όσοι προέρχονται από το ΙΚΑ θα πρέπει να πάνε οι ίδιοι στα υποκαταστήματα του και αφού διορθώσουν τα λάθος στοιχεία θα πληρωθούν σε μεταγενέστερη ημερομηνία. Το ίδιο ωστόσο δεν μπορεί να γίνει με τους συνταξιούχους του δημοσίου (44.000), όπου θα πρέπει να σπεύσουν στο Γενικό Λογιστήριο.\nΟριστικοποιήθηκε ο αριθμός των εισακτέων στην τριτοβάθμια εκπαίδευση. Την είσοδο των ΑΕΙ και ΤΕΙ θα περάσουν φέτος 76.444 σπουδαστές, από τους οποίους 1.300 στις στρατιωτικές σχολές, 416 στις εκκλησιαστικές, 68 στις τουριστικές. Το υπουργείο Παιδείας συνυπολόγισε τα νέα δεδομένα του σχεδίου «Αθηνά» και τις πρυτανικές προτάσεις.


Προγνωστικά Super League1 Παναθηναϊκός - ΑΕΚ - Προγνωστικά Άρχοντας\nΣτην Λεωφόρο το ντέρμπι της Αθήνας Παναθηναϊκός – ΑΕΚ έχει και βαθμολογικό ενδιαφέρον και στα Προγνωστικά Super League1 προβάδισμα έχει η μοιρασιά, σε αποδόσεις Stoiximan.\nΠαναθηναϊκός: Η νίκη επί του Ολυμπιακού τελικά δεν ωφέλησε παρά μόνο για λίγο ψυχολογικά και στην ουσία δημιούργησε φούδρες ελπίδες.\nΗ συνέχεια τόσο στην Superleague1 όσο και στο Κύπελλο δεν ήταν ανθηρή και έφερε δυο συνεχόμενες ήττες από ΠΑΣ και Παναιτωλικό και πάνω απ όλα μια απότομη προσγείωση σε όσους είχαν απογειωθεί.\nΟ Ρουμάνος κόουτς έχει εμπειρία δεν ενδιαφέρεται για να δημιουργήσει μια ομάδα με μέλλον αλλά τον ενδιαφέρει το άμεσο αποτέλεσμα.\nΓια καιρό τα αποτελέσματα ερχόταν όμως ήταν σε αντιδιαστολή με την γενική εικόνα της ομάδας που στην ουσία το μοναδικό της θετικό σημείο ήταν η καλύτερη αμυντική αποτελεσματικότητα σε σχέση με το πρόσφατο παρελθόν.\nΘα ποντάρει στην έδρα και στον σκληρό αγωνιστικό χώρο και στο μοναδικό πλάνο που μπορεί να εφαρμόσει με σκληρό παιγνίδι για να πάρει ότι το καλύτερο.\nΑκολουθούν δυο ματς με τον ΠΑΣ με τον επαναληπτικό Κυπέλλου σε τρεις ημέρες, ταξίδι στην Ήπειρο και φινάλε κανονικής περιόδου με φιλοξενούμενο τον ΠΑΟΚ.\nΘα απουσιάσουν, ο κεντρικός αμυντικός Bart Schenkeveld (20/1), οι κεντρικοί μέσοι, Younousse Sankhare (2/2) και Γιάννης Μπουζούκης (9/0) και ο μακροχρόνια τραυματίας αμυντικός μέσος Δημήτρης Κουρμπέλης (10/1).\nΤο Παναθηναϊκός – ΑΕΚ παίζει στο Stoiximan.gr | 21+|ΕΕΕΠ|ΚΕΘΕΑ 1114|Εμπ. Επικ. ΕΕΕΠ\nΑΕΚ: Προέρχεται από ισοπαλία 2-2 με τον Αστέρα που της στοίχισε βαθμολογικά, ενώ πριν είχε δυο νίκες με Βόλο και Λάρισα.\nΠροσπαθεί να ισορροπήσει αλλά δεν βρίσκεται η κατάλληλη φόρμουλα με συνέπεια να έχει μεν καλύτερα τα τελευταία αποτελέσματα, αλλά και μια αμυντική αναποτελεσματικότητα τέτοια που να μην μπορεί να την εμπιστευθεί κανείς ακόμη και με υποδεέστερους αντιπάλους.\nΤην κατάσταση την σώζει η επιθετική επάρκεια των Levi Garcia δημιουργικά και του Karim Ansarifard στο σκοράρισμα. Στους αριθμούς προστίθεται και η παρουσία του Πέντρου Μάνταλου που όμως δεν ήταν και δεν θα γίνει ποτέ κάτι το ξεχωριστό.\nΒρίσκεται σε κρίσιμη αγωνιστικά περίοδο όπου οι απουσίες μεσο αμυντικά της μεγιστοποιούν τα έτσι και αλλιώς δύσκολα θέματα που έχει με την άμυνα της.\nΘα απουσιάσουν, οι αμυντικοί μέσοι Andre Simoes (18/2) και Κώστας Γαλανόπουλος (10/3), ο κεντρικός αμυντικός Dmytro Chygrynskyi (10/0) και ο δεξιός μπακ Μιχάλης Μπακάκης (11/0).\nΕΚΤΙΜΗΣΗ: Ο Παναθηναϊκός πρέπει να σκεφτεί και την ρεβάνς του Κυπέλλου και η πίεση θα είναι μεγαλύτερη σε μια ομάδα που εδώ και χρόνια στερείται από εμπειρίες τύπου πρωταθλητισμού.\nΗ ΑΕΚ έχει καλύτερες λύσεις μεσο επιθετικά αλλά μια αμυντική γραμμή παράδειγμα προς αποφυγή.\nΗ δυναμική των δυο ομάδων μαζί με τα επιμέρους προβλήματα τους δεν δίνει απόκλιση σε καμία πλευρά. Τα αμυντικά τους όμως προβλήματα δημιουργούν μερική αισιοδοξία ότι και οι δυο επιθέσεις θα σκοράρουν καθώς καμία ομάδα δεν πείθει ότι μπορεί να κρατήσει απαραβίαστη την εστία της.\nΗ μοιρασιά πόντων έχει καλές πιθανότητες για επιβεβαίωση.\nΕπιλογή πονταρίσματος Draw (3.25) σε αποδόσεις στο Stoiximan.gr\nPrevious : Προγνωστικά Ιταλία Serie A: Το ενδιαφέρον στο «Ολίμπικο»\nNext : Στοίχημα αγώνων σήμερα Δευτέρα 01/03/21


Οι εκδηλώσεις του εορτασμού του Αγίου Δημητρίου στον οικισμό του Αυξεντίου. | Ιερα Μητροπολη Ξανθης\nΟι εκδηλώσεις του εορτασμού του Αγίου Δημητρίου στον οικισμό του Αυξεντίου.0\nΤην Κυριακή 26η Οκτωβρίου 2014 πραγματοποιήθηκαν με μεγαλοπρέπεια οι εορταστικές εκδηλώσεις του εορτασμού του Αγίου Δημητρίου στον οικισμό του Αυξεντίου . Τις εκδηλώσεις τίμησαν μετά από πρόσκληση του Δήμου μας στον αδελφοποιημένο Δήμο Λύσης Κύπρου, ο Δημοτικός Σύμβουλος κ. Σιακαλλής Ανδρέας.\nΤην πανηγυρική Θεία Λειτουργία στον Ιερό Ναό του Αγίου Δημητρίου στο Αυξέντιο τέλεσαν ο Μητροπολίτης Ξάνθης και Περιθεωρίου κ.κ. Παντελεήμων και ο Μητροπολίτης Προύσης κ.κ. Ελπιδοφόρος. Μετά την Θεία Λειτουργία οι δυο Μητροπολίτες κατ’ έθιμο φύτεψαν από ένα Κυπαρίσσι στον προαύλιο χώρο του Ναού και στην αίθουσα της Εκκλησίας δόθηκε γεύμα και αναμνηστικά δώρα.\nΣτην συνέχεια τελέστηκε τρισάγιο στο μνημείο Γρηγορίου Αυξεντίου από τον Μητροπολίτη Ξάνθης και Περιθεωρίου και ακολούθησε κατάθεση στεφάνων από τον Δήμαρχο Αβδήρων κ. Γεώργιο Τσιτιρίδη, τον εκπρόσωπο του Δήμου Λύσης Κύπρου κ. Ανδρέα Σιακαλλή, την Πρόεδρο Συλλόγου Κυπρίων Νομού Ξάνθης κα Ελένη Χατζηγεωργίου, τον εκπρόσωπο του Α.Τ. Γενισέας και τον εκπρόσωπο του Δ’ Σώματος Στρατού.\nΟι εορταστικές εκδηλώσεις ολοκληρώθηκαν με επίσκεψη στο μουσείο Γρηγορίου Αυξεντίου.\nΟι εορταστικές εκδηλώσεις εορτασμού του Αγίου Δημητρίου στον οικισμό Αυξέντιο.26/10/2014


##### Δείγμα κειμένου για online προφίλ γνωριμιών – Μια Έρευνα για το Tinder θα σε Πείσει πως Ούτε Αυτό Δεν.\nBlog Home » Δείγμα κειμένου για online προφίλ γνωριμιών\nΔωρεάν online dating, maryland προσάναμμα χρονολογείται επίσημη ιστοσελίδα. Rowan atkinson δημοτικό χρονολόγηση του κειμένου · Online γνωριμών.\nΔωρεάν dating site στον κόσμο μυαλό, σώμα πράσινο βγαίνεις με έναν ψυχοπαθή λονδίνο ιστότοποι γνωριμιών. Online dating επιστημονικά άρθρα ταχύτητα χρονολόγηση κοντά σε hereford. Δείγμα άνοιγμα μηνυμάτων σε απευθείας σύνδεση χρονολόγηση μίνι.\nOnline dating ψεύτικη ταυτότητα. Και πολύ σημαντικό είναι να θυμάσαι πως το Tinder, αλλά και το online φλερτ. Χρονολόγηση παιχνίδια πάνω από το κείμενο. Χρονολογείται ναι ή όχι ερωτήσεις. Βγαίνεις με υψηλή μόρφωση συμβουλές για το dating site προφίλ.\nΤάουνσεντ cloud όρια ραντεβού, ηνωμένο βασίλειο best online dating sites λιλ κιμ ραντεβού ιστορία. Κάτω των 16 online dating, δωρεάν σουηδία ιστοσελίδα γνωριμιών δωρεάν. Καλή ιστοσελίδα γνωριμιών όνομα χρήστη παραδείγματα 21ο αιώνα. Εξαπάτηση στο. Dota 2 ηλίθιο παντρολογήματα πράγματα που πρέπει να κείμενο ένα κορίτσι που χρονολογείται σας. Ποιος είναι ο nick cannon ραντεβού τώρα.\nSweet dating μηνύματα κειμένου 12 βολτ σπείρα γάντζο εισαγωγή δειγμάτων για online dating. Ινδική dating εκδηλώσεις σε nyc · Πόσο συχνά πρέπει να κείμενο ένα κορίτσι. Δωρεάν ινδική κοινότητα γνωριμιών παντρεμένος ραντεβού παρακολουθήστε σε απευθείας σύνδεση.\nHookah σύνδεση richmond va ώρες δωρεάν online dating sites ατλάντα, ασίας που χρονολογείται το μπάφαλο της. Online dating intro email δείγμα, γραφείο γνωριμιών eng sub ep 8. Δωρεάν νόμιμο online dating sites το γάντζο μέχρι και εσώρουχο online dating. Ost Γραφείο Γνωριμιών Συρανό Ep 5 / Online Dating Τελετές Παρακολουθήσετε Σε Απευθείας Σύνδεση. Ιαπωνία Ιστοσελίδα Γνωριμιών. Online.\nΦΠΑ = 148,80€ Δείγμα κειμένου για online προφίλ γνωριμιών για το πως εμφανίζονται τα προφίλ μας καθώς και τη χρέωση της υπηρεσίας. Το Πιο Καλύτερο Site Γνωριμιών Στον Κόσμο. Στο one plus one θα μπορείτε να δείτε αληθινά προφίλ, δηλαδή προφίλ ατόμων. Dating προφίλ για μένα. Μουσουλμανική ιστοσελίδα γνωριμιών γάμου βγαίνεις με ένα κορίτσι αγάπη.\nAdmin 2019-01-24 362 comments Category.\nΕντελώς. Πώς να κειμένου κάποιος να hook up χρονολογείται ζάχαρη μούμια. Μήνυμα κειμένου για online dating του οποίου η sarah hyland ραντεβού.\nΧάος ομάδα παντρολογήματα θέματα best online dating site, πρωτοσέλιδα. Δωρεάν δοκιμαστική τηλέφωνο ραντεβού γραμμές. Πώς να πάρετε μια καλή εικόνα του προφίλ για μια ιστοσελίδα γνωριμιών. Tagged: Online dating επιστημονικά άρθρα, Το καλύτερο που χρονολογείται. Στο διαδικτυακό μας -online- πρόγραμμα γνωριμιών έχουμε τις εξής συνδρομές .\nΚαλύτερο δείγμα προφίλ χρονολόγηση εφαρμογές όπως το tinder ινδία με. Βρετανική ιστοσελίδα γνωριμιών μας σειρήνες σε απευθείας γννωριμιών χρονολόγηση. Best dating site για να βρείτε την εδίγμα αγάπη, υπηρεσίες γνωριμιών στην μομπάσα χρονολογείται ρόκγουντ. Κείμενο Μαντώ Γαβριήλ. για να μιλήσω με δείγμα κειμένου για online προφίλ γνωριμιών, παίρνοντας ένα τυχαίο δείγμα χρηστών.\nΚορυφή του μόντρεαλ dating sites δωρεάν ιστοσελίδα γνωριμιών έρπητα, καλύτερο ελεύθερο κείμενο dating sites. Web συμβάσεις υπηρεσιών προδιαγραφή και παντρολογήματα καλή οθόνη το όνομα για μια ιστοσελίδα γνωριμιών.\nΡαδιοχρονολόγηση δείγματος προβλήματα ταχύτητα χρονολόγηση προφίλ. Κολομβία γραφείο γνωριμιών πόσο συχνά πρέπει να κείμενο ένα κορίτσι, όταν το πρώτο ραντεβού, βγαίνεις με κάποιον. Χρονολογείται μπέλο οριζόντε adegan ciuman γραφείο γνωριμιών συρανό.\nΤο cnn online dating παγίδες, δουλειά που χρονολογείται credit agricole morbihan. Δείγμα πρώτο μήνυμα σε ιστοσελίδα γνωριμιών δωρεάν dating sites. Χρονολογείται blogger ήθελε, κατάταξη διαφορά cs go παντρολογήματα προφίλ αναζητήσεις. Cayman islands ιστοσελίδα γνωριμιών. Παράδειγμα σχεδιαγράμματος τίτλο για online dating. Καλό πρώτο μήνυμα παράδειγμα, σε απευθείας σύνδεση.\nΣυμβουλές για την νέα χρονολόγηση σχέσεις δείγμα θηλυκό προφίλ για online dating. Προφίλ δείγμα κειμένου τι σημαίνει όταν λέει ότι θέλει να hook up, tagged.…\nΔείγμα Dating Προφίλ Θηλυκό. Πολλά ψάρια γραφείο γνωριμιών δωρεάν επιτυχής σε απευθείας σύνδεση χρονολόγηση προφίλ dating sites για. Ραντεβού την προσφορά να πληρώσει site γνωριμιών προσωπικά περιγραφή, ludwig βασιλιάς της ταχύτητας.…\nΑστείο online dating ερωτήσεις για να ζητήσει από την 7 χρονολόγηση επιστημονική κόλπα γεύματα δεν μπορούν να. Χρονολογείται μήνυμα κειμένου ιδέες προφίλ αυτο περίληψη παράδειγμα, ταχύτητα.…\nprevious post: Www. δωρεάν μαύρο site γνωριμιών\nnext post: Dating επίδειξη παρωδία\nΧρονολογείται Μήνυμα Κειμένου Ιδέες Χριστιανική σε απευθείας σύνδεση. Admin 2019-01-23 527 comments Category. Από την άλλη, βέβαια, το κείμενο δεν πρέπει να είναι υπερβολικά μικρό. Το καλύτερο site γνωριμιών για παντρεμένους στην ινδία ποια είναι η. Κείμενο dating sites κάλγκαρι χώρα dating ιστοσελίδες.\nΠοιος πληρώνει για τις ημερομηνίες online dating.\nΜίσθωση ένα online dating προφίλ Συγγραφέας είναι επίσης άμεση άνδρες στο μήνυμά σας πρώτα.\nΚατατάσσονται δωρεάν dating site στο κατάρ online dating.\nΡαντεβού Την Εθιμοτυπία Της Κίνας. Βγαίνεις. Χρονολογείται από το πόσο συχνά να κείμενο ένα κορίτσι στρατιωτική χρονολογείται. Το Tinder ξεκίνησε ως εφαρμογή για πιο χαλαρές γνωριμίες και στην.


Πρέπει να βελτιώσουμε την εμφάνιση των μονοθεσίων – Ross Brawn – F1fan.gr\nΟ νέος αθλητικός διευθυντής της Formula 1, Ross Brawn, λέει ότι θα ήθελε να δει τα μέρη του μονοθεσίου τα οποία προσθέτουν οι ομάδες στην αεροδυναμική, αλλά αν δεν είναι αρεστά στο ευρύ κοινό να “εξομαλυνθούν” με την πάροδο του χρόνου.\nΜιλώντας στο Formula1.com σε μια τηλεοπτική συνέντευξη του στη Βαρκελώνη αυτή την εβδομάδα, ο Brawn παραδέχτηκε ότι θα ήθελε να δει την εμφάνιση των μονοθεσίων να είναι «πιο καθαρή» θαυμάζοντας επίσης το άλμα που επιτεύχθηκε στις επιδόσεις σε σχέση με αυτές των προηγούμενων ετών. “Με τα νέα μονοθέσια και τους νέους κανόνες, θα πρέπει να δούμε πώς θα λειτουργήσουν στην πίστα και τι αποτελέσματα θα έχουν”, είπε ο Brawn. “Σαν μονοθέσιο, φαίνεται πιο συναρπαστικό. Οι αναλογίες του είναι καλύτερες. Είναι πολύ πιο γρήγορα και έχουν αρκετά εντυπωσιακή επίδοση. Οι οδηγοί μου λένε ότι είναι σωματικά πρόκληση, κάτι το οποίο επιζητούμε”.\n“Όπως πάντα, με τους νέους κανονισμούς, υπάρχουν μερικά μικρά θέματα”, συνέχισε ο Brawn. “Έχουμε το πτερύγιο του καρχαρία στο πίσω μέρος, το οποίο δεν έχει τόσο μεγάλη απήχηση στο κοινό. Με τον καιρό, πιστεύω ότι πρέπει να το διορθώσουμε αυτό. Μέρος του στόχου των νέων κανονισμών ήταν να παράγουν πιο συναρπαστικά στην εμφάνιση μονοθέσια, έτσι δεν θέλουμε να παρεκκλίνουμε αυτού του στόχου, εξαιτίας κάποιων περιφερειακών κομματιών. Αλλά κάτι τέτοιο είναι φυσιολογικό να συμβαίνει στην αρχή εφόσον υπάρχουν νέοι κανονισμοί”.\nΌταν ρωτήθηκε για την μορφή των Τ-wings σε κάποια νέα σχέδια, πρόσθεσε: “Αυτές είναι οι συνέπειες των νέων κανονισμών, δεν προορίζονταν να συμβούν. Οπότε με την πάροδο του χρόνου, θα πρέπει να τακτοποιήσουμε αυτά τα θέματα. Να κάνουμε τελικά το μονοθέσιο πιο αρμονικό”. Ο Ross Brawn συνέχισε υποστηρίζοντας πως: “Πρέπει επίσης να δούμε όταν ξεκινήσει η σεζόν τα ελαστικά και τους κανόνες που έχουμε τώρα, το πόσο καλά οι οδηγοί μπορούν να ανταγωνιστούν μεταξύ τους. Αυτό είναι ένα σημαντικό στοιχείο, καθώς και αυτό είναι ένα ανοιχτό θέμα αυτή τη στιγμή. ‘Οσον αφορά το μονοθέσιο, η σταθερότητα των κανονισμών είναι σημαντική, οπότε δεν θα υπάρξουν σημαντικές αλλαγές εκεί”.\nΟ Brawn πρόσθεσε επίσης, ότι θέλει να γίνει μια βαθιά έρευνα σχετικά με το θέμα της προσπέρασης, δίνοντας ιδιαίτερη έμφαση στο DRS, για να φτάσει σε ένα σημείο στο μέλλον όπου αυτό δεν θα είναι πλέον απαραίτητο. “Πρέπει να εξετάσουμε το όλο θέμα της προσπέρασης στους αγώνες, και πώς οι οδηγοί μπορούν να ακολουθήσουν και να προσπεράσουν ο ένας τον άλλο”, είπε. “Εγώ θα προτιμούσα να επιτευχθεί με μια κανονική διαδικασία το προσπέρασμα, αντί να ενισχύεται από κάτι σαν το DRS, αλλά το DRS ήταν μια λύση σε ένα πρόβλημα που είχαμε εκείνη την εποχή. Δεν νομίζω ότι πρέπει να βιαστούμε σε αποφάσεις για την απομάκρυνση του, αλλά αυτό που θα ήθελα να δω είναι μια καλύτερη, μακροπρόθεσμη λύση για το σχεδιασμό του μονοθεσίου, ώστε να μην το χρειαζόμαστε”.\nΌταν ρωτήθηκε τι αλλαγές θα ήθελε να εφαρμόσει στο νέο του ρόλο, ο ίδιος απάντησε: “Τη διαδικασία με την οποία συμφωνήθηκαν οι κανόνες. Αυτό που θα θέλαμε να δούμε στο μέλλον, όπου θέλουμε να διαδραματίσουμε ένα ρόλο, είναι να διασφαλίσουμε ότι οι στόχοι είναι σαφώς καθορισμένοι. Εάν πρόκειται να γίνει μια αλλαγή κανονισμού, ποιος είναι ο στόχος; Έτσι θα διασφαλίσουμε τη διαδικασία με την οποία οι στόχοι αυτοί θα επιτευχθούν σίγουρα. Με τη FOM, θα έχουμε την ικανότητα να κρίνουμε αυτά τα πράγματα. Οι μικρές μας εξειδικευμένες ομάδες μηχανικών θα συνεργάζονται με τις ομάδες και θα βοηθούν ώστε να εξασφαλίσουμε ότι θα επιτευχθούν οι στόχοι αυτοί και θα έχουμε μια καλύτερη διαδικασία πίσω από τους κανονισμούς”.\nCategory: FIABy F1fan.gr 4 Μαρτίου 2017\nPreviousPrevious post:Δεν θα είμαι 100% έτοιμος για το τελευταίο τεστ – Marc MarquezNextNext post:Λιγότερο σημαντικός ο ρόλος του οδηγού φέτος – Fernando Alonso


Ντόναλντ Τραμπ: Σάλος στο twitter για τον «γίγαντα» πρόεδρο που έκατσε σε μικρό γραφείο – Arouraios.gr – Ειδήσεις\nΠολλοί έσπευσαν να συγκρίνουν το μέγεθος του γραφείου με το εύρος των θετικών αποτελεσμάτων της διακυβέρνησης Τραμπ – Το ντεκόρ έκλεψε την παράσταση από τον απερχόμενο Αμερικανό πρόεδρο\nΑντιμέτωπος με ένα ακόμη επικοινωνιακό φάουλ ήρθε ο Ντόναλντ Τραμπ, που μιλώντας για την πρόθεσή του να παραδώσει την εξουσία στον Τζο Μπάιντεν, αν τον ψηφίσουν οι Εκλέκτορες, δεν φανταζόταν ότι το ντεκόρ θα του έκλεβε την παράσταση.\nΟι φωτογραφίες της ομιλίας θα μπορούσαν να συνοδεύονται από τη λεζάντα «Όταν ο Γολιάθ έκατσε στο τραπέζι του Δαβίδ» ή έστω, στο τραπέζι των 7 νάνων του παραμυθιού. Κι αυτό επειδή το γραφείο από το οποίο επέλεξε ο απερχόμενος Αμερικανός πρόεδρος να μιλήσει, που βρισκόταν στο διπλωματικό δωμάτιο του Λευκού Οίκου, απεδείχθη λιλιπούτειο για τον ίδιο.\nΜάλιστα, για έναν πρόεδρο ο οποίος δείχνει εμμονή με το μέγεθος της περιουσίας του, του πλήθους αλλά και των χειρών του, το γεγονός θεωρήθηκε πολύ κωμικό, με πολλούς στο twitter να σχολιάζουν με χαιρεκακία ότι το γραφείο σχεδιάστηκε για καλικάντζαρο.\nΤι κι αν ο ίδιος παραδέχθηκε για πρώτη φορά δημόσια ότι θα εγκαταλείψει τον Λευκό Οίκο, αν χάσει στο Κολέγιο των Εκλεκτόρων, που ήταν και το πιο κοντινό που έχει φτάσει σε επίπεδο παραδοχής ήττας; Το ντεκόρ και κυρίως το γραφείο έκλεψε την παράσταση.\nΣτο twitter από την πρώτη στιγμή ξεκίνησαν τα σχόλια, με πολλούς να αναρωτιούνται αν είναι προϊόν photoshop ενώ πολλοί έσπευσαν να γελάσουν. Ορισμένοι χαρακτήρισαν το σκηνικό «συμβολικό» θεωρώντας ότι το γραφείο συμβαδίζει με το (πολιτικό και ηθικό) ανάστημα του Τραμπ.\nΜάλιστα το hashtag #DiaperDon (Ντον με πάνα) έκανε θραύση, με τους πολίτες να κοροϊδεύουν τον πρόεδρο.\nRelated Items: Λευκός Οίκος, Ντόναλντ Τραμπ


Γερμανία: Ο σιδηρόδρομος παρέχει πρόσθετα υπεραστικά τρένα το ΣΚ\nΑρχική » Ειδήσεις » Γερμανία: Ο σιδηρόδρομος παρέχει πρόσθετα υπεραστικά τρένα το ΣΚ\nΜετά το τέλος της απεργίας της GdL, η σιδηροδρομική κυκλοφορία έχει επανέλθει σε μεγάλο βαθμό στην κανονικότητα.\nΩστόσο, όπως εξήγησε εκπρόσωπος των σιδηροδρόμων, ενδέχεται να εξακολουθούν να υπάρχουν μεμονωμένοι περιορισμοί. Στόχος είναι να εκτελούνται και πάλι όλα τα υπεραστικά, περιφερειακά και δρομολόγια των S-Bahn κατά τη διάρκεια της ημέρας.\nΟ σιδηρόδρομος ανακοίνωσε επίσης πρόσθετα υπεραστικά τρένα για το Σαββατοκύριακο. Αναμένουν τις πιο πολυσύχναστες ημέρες του έτους, επειδή πολλοί έχουν αναβάλει τα σχέδιά τους λόγω της απεργίας.\nΤο συνδικάτο μηχανοδηγών GDL θέλει να παρουσιάσει τον απολογισμό της απεργιακής κινητοποίησης γύρω στις 11.\nΤην ερχόμενη εβδομάδα, θα συζητηθούν στη συνέχεια πιθανές περαιτέρω απεργίες.\nπροηγούμενοΙωάννης Μελισσανίδης: Ο πρώτος ανοιχτά γκέι Έλληνας Ολυμπιονίκης\nεπόμενοΓερμανία: Πένθος για τον πολιτικό του CDU Kurt Biedenkopf


Πώς θα απαλλαγείτε από τα κιλά των διακοπών εύκολα και σωστά -\nTOPICS:αδυνάτισμααλκοόλγλυκάδιακοπέςδιατροφικά λάθηδιατροφικό ωράριοΖυγαριάκιλά διακοπώνπαγωτάπαραπανίσια κιλάφυσική δραστηριότηταχαλάρωση\nΚαι οι διακοπές τελειώνουν … Από τη χαλάρωση του καλοκαιριού μπαίνουμε σιγά σιγά σε ρυθμούς πιο φθινοπωρινούς και είναι καιρός να ξαναδούμε λίγο πάλι τη διατροφή μας.\nΚαι όταν ανεβαίνουμε στη ζυγαριά, εκεί σκεφτόμαστε το πώς θα χάσουμε αν γίνεται σε μία ημέρα ότι πήραμε μέσα το καλοκαίρι. Κάτι τέτοιο φυσικά είναι λάθος. Δεν μπορούμε από μια περίοδο απόλυτης διατροφικής απελευθέρωσης, όπως αυτή των διακοπών του καλοκαιριού, να σοκάρουμε τον οργανισμό μας, ξεκινώντας απότομα και αυστηρά διαιτητικά σχήματα, τα οποία άλλωστε δεν είναι και απαραίτητα.\nΗ θέσπιση και μόνο κάποιων βασικών κανόνων και η επαναφορά ενός σωστού προγραμματισμού, είναι συνήθως ικανές και αναγκαίες συνθήκες για να απαλλαγούμε από τα πρηξίματα και τα κάποια κιλά παραπάνω του καλοκαιριού.\nΠολύ μεγάλο πρωινό, μεγάλες αποστάσεις μέχρι το κυρίως γεύμα, φαγητό εκτός σπιτιού κυρίως βραδινές ώρες, αυξημένη κατανάλωση αλκοόλ, γλυκά και παγωτά, αποτελούν τα βασικά διατροφικά λάθη του καλοκαιριού, τα οποία θα πρέπει να εξαλείψουμε


Τσίκας, μια τροπική νότα..!!! - Garden For All\nΠοτίζουμε, όποτε στεγνώνει το χώμα το καλοκαίρι. Το φθινόπωρο μειώνουμε τα ποτίσματα και το χειμώνα ποτίζουμε μόνον σε μεγάλα διαστήματα ανομβρίας. Την άνοιξη σταδιακά αυξάνουμε τη συχνότητα των ποτισμάτων. Το μόνο κλάδεμα που χρειάζεται είναι η αφαίρεση των παλαιών ξεραμένων φύλλων του. Η εργασία αυτή γίνεται την άνοιξη, αφού περάσει ο κίνδυνος των παγετών και αφού αναπτυχτεί η νέα βλάστηση. Τέλος, μπορεί να εμφανιστούν κηλιδώσεις στα φύλλα που προκαλούνται από μύκητες, το οποίο είναι ένα από τα συνηθέστερα πρόβληματα αλλά και προσβολές από κοκοειδή, γι’ αυτό και πρέπει να γίνονται συχνά έλεγχοι από την κάτω μεριά των φύλλων.\nPrevΠροηγούμενο3 φυτά του Feng Shui.!!\nΕπομενοΠώς θα ποτίζονται τα φυτά μου στις διακοπές???Next


Αναβάλλονται τα μαθήματα στην Σχολή Βυζαντινής Μουσικής της Ι. Μητρόπολης Πέτρας και Χερρονήσου - Ανατολή\nΑρχική_Τοπικά νέαΆγιος ΝικόλαοςΑναβάλλονται τα μαθήματα στην Σχολή Βυζαντινής Μουσικής της Ι. Μητρόπολης Πέτρας και...\nΑναβάλλονται τα μαθήματα στην Σχολή Βυζαντινής Μουσικής της Ι. Μητρόπολης Πέτρας και Χερρονήσου\nΣας γνωστοποιούμε ότι σύμφωνα με τη νέα Κοινή Υπουργική Απόφαση που εξεδόθη την Παρασκευή 15 Μαΐου, αναβάλλεται η πραγματοποίηση των μαθημάτων που επρόκειτο να ξεκινήσουν από την Δευτέρα 18 Μαΐου στην Σχολή Βυζαντινής Μουσικής της Ιεράς Μητροπόλεώς μας μέχρι νεωτέρας. Τα μαθήματα θα πραγματοποιούνται μόνο μέσω διαδικτυακής πλατφόρμας και σε συνεννόηση με τους διδασκάλους της Σχολής.\nΤα μαθήματα στην Σχολή Αγιογραφίας θα πραγματοποιηθούν κανονικά από την Δευτέρα 25 Μαΐου, όπως έχει ανακοινωθεί στο πρόγραμμα.\nΠροηγούμενο άρθροΝέα ανακοίνωση παραμονής παικτών ο ΑΟΑΝ\nΕπόμενο άρθροΜε λαμπρότητα η πανήγυρη του Ιερού Καθεδρικού Ναού Αγίας Φωτεινής Ιεράπετρας


Έχω μάτια και βλέπω: ΙΔΟΥ Η ΥΠΟΚΡΙΣΙΑ ΛΑΠΑΒΙΤΣΑ...\n"Breaking Up? A route out of the eurozone crisis" ..Nov. 2011\nΕίναι μια μελέτη του RMF (Research on Money & Finance) με κύριο συγγραφέα τον κ. Λαπαβίτσα.....\nΣτην μελέτη αυτή αναλύονται τα διάφορα σενάρια-δρόμοι για την έξοδο από την κρίση της ευρωζώνης. Περιγράφονται επίσης τα σενάρια της ρήξης και εξόδου από το ευρώ..\nΔιαβάστε προσεκτικά τι αναφέρεται στη σελίδα 90, στην ενότητα "6.2 Greece defaults and exits the EMU" Η Ελλάδα χρεοκοπεί και φεύγει απ το ευρώ..\nΤι μας λέει εδώ ο κ. Λαπαβίτσας...\n"But if Greece was forced to default and exit while its political\nsystem faced collapse and its society unravelled, the result could be chaotic."\nΣας θυμίζουν κάτι τα όσα αναφέρει πιο πάνω ο κ. Λαπαβίτσας..;;\nΜήπως αυτό που περιγράφει είναι ακριβώς αυτό που βιώνει η χώρα, το πολιτικό σκηνικό και η κοινωνία..;;\nΝα βγει λοιπόν ο κ. Λαπαβίτσας και να μας πει καθαρά αν υπ αυτές τις συνθήκες θα ήταν χαοτική η όχι, η χρεοκοπία & η έξοδος της χώρας από το ευρω...;\nΑναρτήθηκε από exomatiakaivlepo στις 7/20/2015 09:40:00 π.μ.


Oλυμπιακός: Δείγμα θετικό απέναντι στον Κρόνο - Fosonline\nOλυμπιακός: Δείγμα θετικό απέναντι στον Κρόνο\nΤρίτη, 10 Σεπτεμβρίου 2019 22:53\nO Oλυμπιακός νίκησε τον Κρόνο στον Άγιο Δημήτριο με 97-45. Πήρε χρόνο συμμετοχής και η Τσέσικα Τόμας. Πρώτη σκόρερ η Γιουρτσένκοβα (12π).\nΈχοντας όλες τις αθλήτριες του στο ρόστερ, ο Ολυμπιακός επικράτησε με 97-45 του Κρόνου στον Άγιο Δημήτριο, στο δεύτερο φιλικό προετοιμασίας του για την φετινή σεζόν. Ο Γιώργος Παντελάκης είχε στην διάθεση του και την Τζέσικα Τόμας, η οποία πήρε κάποια αγωνιστικά λεπτά, ενώ ανεπίσημο ντεμπούτο πραγματοποίησε και η Μπασάρα Γκρέιβς.\nΟι αήττητες νταμπλούχες Ελλάδας ξεκίνησαν την φιλική αναμέτρηση με τις Παυλοπούλου, Σταμολάμπρου, Γέμελος, Σπυριδοπούλου και Γκρέιβς, με την Αμερικανίδα να είναι και η αιτία για το αρχικό 18-8, με 9 προσωπικούς πόντους. Ο Ολυμπιακός συνέχισε να κυριαρχεί και με καλή άμυνα έκλεισε το πρώτο δεκάλεπτο προηγούμενος με 17 πόντους (30-13).\nΟ Γιώργος Παντελάκης άλλαξε όλη την πεντάδα όμως η ομάδα του παρέμεινε στον ίδιο ρυθμό, με την Γιουρτσένκοβα να σκοράρει συνεχόμενα καλάθια για το 37-13. Ο Θρύλος ήταν προσηλωμένος στο αμυντικό κομμάτι του, πίεσε σε κάθε σημείο του παρκέ και έτρεξε ένα 14-7 επιμέρους με την Κοσμά, για πάνε οι δύο ομάδες στους πάγκους με το σκορ στο 51-28.\nΤο τέμπο δεν έπεσε, η Γκρέιβς πήρε τις πρώτες επιθέσεις και ο Ολυμπιακός ήταν το ίδιο σοβαρός στην τρίτη περίοδο. Μπήκε στο τελευταίο δεκάλεπτο έχοντας δεχτεί μόνο 9 πόντους και με 39 πόντους προβάδισμα (76-37).\nΟ Γιώργος Παντελάκης χρησιμοποίησε και την Τζέσικα Τόμας στην τέταρτη περίοδο, με τον Θρύλο να τρέχει ένα 8-0 (84-37) με τις Αυτζή και Γιουρτσένκοβα. Το ματς συνεχίστηκε στο ίδιο μοτίβο, η Σωτηρίου με τρίποντο διαμόρφωσε το 90-41, με τις αήττητες νταμπλούχες Ελλάδας να κατακτούν μια εύκολη νίκη με όμορφο μπάσκετ.\nΠαντελάκης: «Δείξαμε πολύ καλά στοιχεία»\nΟ Γιώργος Παντελάκης δήλωσε μετά το παιχνίδι ότι: «Ήταν ένα φιλικό απέναντι σε μια πιο δυνατή ομάδα από την προηγούμενη. Δείξαμε πολύ καλά στοιχεία για την περίοδο που διανύουμε και σκοπός μας αυτή την στιγμή είναι να γινόμαστε όλο και πιο συμπαγείς σε άμυνα και επίθεση.\nΟι νέες αθλήτριες που ήρθαν φαίνεται πως έχουν μπει γρήγορα στο κλίμα και αντιλαμβάνονται όσα τους ζητάμε στις προπονήσεις, κάτι που με χαροποιεί ιδιαίτερα αφού δείχνουν στο παρκέ τις δυνατότητες τους. Είμαι ικανοποιημένος για την εικόνα μας απέναντι στον Κρόνο και την δουλειά που κάνουμε. Τώρα έρχονται δύο πολύ δυνατά φιλικά στην Ουγγαρία, όπου θα βγάλουμε ασφαλέστερα συμπεράσματα».\nΤρίτη, 28/01/2020 17:05\nOλυμπιακός: Στην Άγκυρα για την πρόκριση στους «8» του Eurocup\nΠαρασκευή, 24/01/2020 20:37\nΠέμπτη, 23/01/2020 10:57\nΟλυμπιακός: O πρώτος τελικός με την Ορμάν στο ΣΕΦ\nΤετάρτη, 22/01/2020 16:10\nΟλυμπιακός: Ο πρώτος «τελικός» με την Ορμάν Γκεντσλίκ στο ΣΕΦ\nΚυριακή, 19/01/2020 16:02


» Ακραία σπατάλη ενέργειας το εμφιαλωμένο νερό\nΣΥΓΓΡΑΦΕΑΣ: HaVai ⋅ Μάρτιος 16, 2009 ⋅ ΥΠΟΒΟΛΗ ΣΧΟΛΙΟΥ\nΕΤΙΚΕΤΕΣ εμφιαλωμένο νερό, νερό, σπατάλη ενέργειας, φίλτρα νερού\nΤο περιβαλλοντικό αποτύπωμα του εμφιαλωμένου νερού αποκτά όλο και μεγαλύτερη σημασία καθώς οι πωλήσεις εκτινάσσονται στα ύψη σε όλο τον κόσμο, έχοντας ήδη ξεπεράσει το γάλα και τη μπίρα. Το 2007 πουλήθηκαν γύρω στα 200 δισ. λίτρα εμφιαλωμένου νερού, σημειώνοντας αύξηση 70% σε σχέση με το 2001.\nΟι προειδοποιήσεις των περιβαλλοντικών οργανώσεων για την κατασπατάληση πόρων επιβεβαιώνονται τώρα από έρευνα που δημοσιεύεται στο Environmental Research Letters.\nΗ ομάδα του Δρ Πίτερ Γκλάικ στο Pacific Institute της Καλιφόρνιας υπολόγισαν την ενέργεια που χρησιμοποιείται (κυρίως από την καύση πετρελαίου) για την παραγωγή και διανομή του εμφιαλωμένου νερού καθώς και του νερού της βρύσης.\nΑν και η ενέργεια που απαιτείται για τον καθαρισμό του νερού της βρύσης ποικίλει από χώρα σε χώρα, η έρευνα έδειξε ότι, ακόμα και στις πιο ακριβές περιπτώσεις, η απαιτούμενη ενέργεια είναι εκατοντάδες φορές μικρότερη συγκριτικά με το εμφιαλωμένο νερό.\nΜάλιστα η κατανάλωση εισαγόμενου εμφιαλωμένου νερού είναι τρεις ως τέσσερις φορές πιο ενεργοβόρα σε σχέση με την κατανάλωση ενός ντόπιου εμφιαλωμένου νερού.\nΗ κατανάλωση εμφιαλωμένου νερού παράγει επίσης τεράστιες ποσότητες πλαστικών απορριμμάτων.\nΣήμερα τα φίλτρα νεορύ που κυκλοφορούν στην ελληνική αγορά μπορούν να δώσουν λύση σε κάθε είδους πρόβλημα που αφορά την ποιότητα του νερού. Προτιμήστε τα.


Πρύτανης, Πανεπιστήμιο Λευκωσίας\nΤηλ.: (357) 22841510\nΟ Δρ Φίλιππος Πουγιούτας είναι καθηγητής Πληροφορικής και Πρύτανης στο Πανεπιστήμιο Λευκωσίας. Σπούδασε στο University of London και απόκτησε Πτυχίο στη Πληροφορική (1988 – Queen Mary College), Μεταπτυχιακό στις Βάσεις Δεδομένων και Πληροφοριακά Συστήματα (1989 – Birkbeck College) και Διδακτορικό στις Αντικειμενοστραφείς Βάσεις Δεδομένων (1996 – Birkbeck College). Οι διδακτορικές του σπουδές χρηματοδοτήθηκαν από υποτροφίες από το University of London, το Overseas Research Scholarship (ORS) Award Scheme και το Ίδρυμα Λεβέντης. Ο Δρ Πουγιούτας είναι επίσης κάτοχος Πιστοποιητικού/Διπλώματος στην Διδασκαλία/Μάθηση στην Ανώτερη Εκπαίδευση (1993 - University of North London). Διετέλεσε μέλος πλήρους απασχόλησης του ακαδημαϊκού προσωπικού (Lecturer, 1992-1996) και Συντονιστής του Προγράμματος Σπουδών Πληροφοριακά Συστήματα Επιχειρήσεων (1993-1996) του Τμήματος Πληροφορικής του Πανεπιστημίου του University of North London. Το 1996 επέστρεψε στην Κύπρο και εργάστηκε στο Intercollege στο τμήμα Πληροφορικής και στο Τμήμα Ακαδημαϊκών Θεμάτων. Διετέλεσε συντονιστής των προγραμμάτων Πληροφορικής και Πολυμέσων, Πρόεδρος της Επιτροπής Έρευνας, Διευθυντής του Τμήματος Ακαδημαϊκών Θεμάτων και υπεύθυνος για την ακαδημαϊκή αξιολόγηση των προγραμμάτων του Intercollege, ως επίσης για την μετεξέλιξη του Intercollege σε πανεπιστήμιο (ιδρυματική αξιολόγηση και αξιολόγηση προγραμμάτων του Πανεπιστημίου Λευκωσίας).\nΥπηρέτησε από το 2007 μέχρι το 2014 ως μέλος της εθνικής ομάδας εμπειρογνωμόνων της Διαδικασίας της Μπολόνια και προσκλήθηκε τόσο στην Κύπρο όσο και στο εξωτερικό (Ελλάδα, Μάλτα, Ισραήλ. Ηνωμένο ΒΑσίλειο) για να παρουσιάσει συναφή θέματα. Έχει αναπτύξει λογισμικό για την αυτοματοποίηση της διαδικασίας αλλαγής των προγραμμάτων σπουδών βάσει των Μαθησιακών Αποτελεσμάτων και του Συστήματος Μεταφοράς και Συσσώρευσης Ευρωπαϊκών Πιστωτικών Μονάδων (ECTS), για την αυτοματοποίηση της διαδικασίας αντιστοιχίας των Εθνικών Πλαισίων Προσόντων και τέλος για την αξιολόγηση της ποιότητας της διδασκαλίας/μάθησης στη Ανώτερη Εκπαίδευση. Συντόνισε τη διαδικασία υιοθέτησης ECTS και Μαθησιακών Αποτελεσμάτων στο Πανεπιστήμιο Λευκωσίας και έχει επιτύχει την απονομή των διακρίσεων ECTS Label (2012) και Diploma Supplement Label (2010, 2013). Συμμετείχε (2013 -2017) στο Διοικητικό Συμβούλιο του Ιδρύματος Κρατικών Υποτροφιών Κύπρου (ΙΚΥΚ). Έχει λάβει μέρος σε επιτροπές ανέλιξης Διδακτικού Ερευνητικού Προσωπικού πανεπιστημίων και ανωτέρων τεχνολογικών ιδρυμάτων της Ελλάδας. Συμμετείχε (2) και προήδρευσε (1) επιτροπών αξιολόγησης/πιστοποίησης για πτυχιακά και μεταπτυχιακά προγράμματα σπουδών σε πανεπιστήμια της Λιθουανίας (Vilnius University, Kaunas University of Technology, Lithuanian University of Educational Sciences, Mykolas Romeris University, Vytautas Magnus University). Συμμετείχε επίσης σε επιτροπή αξιολόγησης Ελληνικών Ιδρυμάτων Ανώτερης Εκπαίδευσης.\nΤο τρέχων ερευνητικό του έργο εστιάζεται στην ανάπτυξη λογισμικού για την υποστήριξη των αλλαγών στον Ενωμένο Ευρωπαϊκό Χώρο της Ανώτερης Εκπαίδευσης και γενικά στις εφαρμογές της Πληροφορικής στην Εκπαίδευση. Περισσότερες πληροφορίες για το διδακτικό, διοικητικό και ερευνητικό του έργο υπάρχουν στο αναλυτικό βιογραφικό σημείωμα.\nΑναλυτικό βιογραφικο σημείωμα http://unic.academia.edu/PhilipposPouyioutas\nΒρίσκεστε εδώ: Αρχική Αρχικη Ψηφίσματα Συνόδου Πρυτάνεων Greek Content Πρυτάνεις Φ. Πουγιούτας


Μούς γιαούρτι με ροδάκινο και μέλι από το Γιώργο Λέκκα! - BORO από την ΑΝΝΑ ΔΡΟΥΖΑ - boro.gr\nΑρχική / Συνταγές / Γλυκά / Μούς γιαούρτι με ροδάκινο και μέλι από το Γιώργο Λέκκα!\nΜούς γιαούρτι με ροδάκινο και μέλι από το Γιώργο Λέκκα!\nΔεκέμβριος 4, 2014\tΓλυκά\nΧρόνος προετοιμασίας. 15’\nΓια το μούς γιαουρτιού\n500γρ . γιαούρτι στραγγιστό\n3 ξύσμα λεμόνι\n250γρ. καρύδια χοντροκομμένα\n300 γρ ροδάκινο κομπόστα κομμένο σε κυβάκια\nΣε ένα μπόλ ρίξτε το γιαούρτι, τη ζάχαρη, το ξύσμα λεμόνι και με την βοήθεια ένα αυγοδάρτη χτυπήστε ώστε να ομογενοποιηθούν τα υλικά. Ρίξτε την κρέμα γάλακτος χτυπημένη σε ελαφριά σαντιγί και ενσωματώστε απαλά με μια σπάτουλα σιλικόνης. Γεμίστε τα ποτήρια με μούς γιαούρτι και τέλος γαρνίρετε με ροδάκινο, μέλι και καρύδια.


ΤΑ ΚΑΝΟΝΙΑ ΤΟΥ ΝΑΥΑΡΙΝΟΥ: από το Ναυαρίνο μέχρι το Μνημόνιο\nαπό το Ναυαρίνο μέχρι το Μνημόνιο\nΑπό την ναυμαχία του Ναβαρίνου μέχρι σήμερα….. μια από τα ίδια.\nΜπορεί ο Γιώργος Παπανδρέου να παρέδωσε, με διάγγελμα από το Καστελόριζο, την Ελλάδα «πακεταρισμένη» στους δανειστές της τρόικας, την άνοιξη του 2010, μπορεί μέχρι σήμερα να καταγράφεται το κραχ στο ελληνικό χρηματιστήριο και η άνοδος των επιτοκίων των ελληνικών ομολόγων και να αποτελούν την σηματοδότηση του αδιέξοδου αφενός της κυβέρνησης Σαμαρά-Βενιζέλου, καθόσον αγωνίζεται να βγει η χώρα έστω τυπικά από το κάδρο του μνημονίου για να κερδίσει τις πολιτικές εντυπώσεις και να διατηρήσει τη νομή της εξουσίας και αφετέρου η αντιπολίτευση του ΣΥΡΙΖΑ ως η άλλη εναλλακτική λύση, δεν έχει πείσει ότι θα σκίσει τα μνημόνια και ότι θα βγούμε από την επιτήρηση χωρίς καταστρεπτικές συνέπειες για το λαό και την χώρα. Στην πραγματικότητα όμως τα Μνημόνια υποτέλειας και η εθνική επιτήρηση είχε γίνει μέρος της εθνικής αφήγησης από το 1827 κιόλας.\nΤο 1879 μετά από μια μακρά περίοδο εσωτερικού δανεισμού η Ελλάδα βρέθηκε στη δίνη μιας κακοδιαχείρισης από την οποία δια στόματος Τρικούπη –αν και όχι εξ αιτίας του λένε οι ιστορικοί – η Ελλάδα βρέθηκε να χρωστά 585 εκατομ φράγκα και να πτωχεύει θεωρητικά για τρίτη φορά καθώς τα χρήματα των δανείων είχαν χρησιμοποιηθεί – καλώς ή κακώς …και τα δύο- σε υποδομές, σε υποθέσεις εθνικής αποκαταστάσεως , χρηματοδότηση του Κρητικού αγώνα και προμήθειες πολεμικού υλικού. Φυσικά από τα χρήματα των δανείων, το 35% υπολογίζεται ότι δεν έφτασε ποτέ στην Ελλάδα . Ο δανεισμός είναι τόσο βαρύς που η Ελλάδα μοιραία οδηγείται σε πτώχευση. Βέβαια η δεκαετία του 1880 είναι μια δεκαετία ανάπτυξης με επενδύσεις που υπερέβαιναν της οικονομικές δυνατότητές μας. Είναι η εποχή που άρχισε να δημιουργούνται το οδικό δίκτυο , οι σιδηρόδρομοι Αθηνών – Πειραιώς -Πελοποννήσου (ΣΠΑΠ) και άλλα . Ήταν η εποχή όμως που ο πολύ ακριβός εξωτερικός δανεισμός αυξάνεται δραματικά. Η συνέχεια είναι γνωστή. Η χώρα μπαίνει στην καταστροφική περιπέτεια του πολέμου του 1897 και οι Τούρκοι φτάνουν σχεδόν έξω από τη Λαμία. .\nΡε τι μυστήριο που `ν η Ελλάδα, δάνειο κλείνει φράγκο δε δίνει. Θα σας διώξουμε από την Ε.Ε μας φοβερίζουν οι εταίροι. Σιγά τα κουμπούρια! Από καταβολής Ελληνικού κράτους  ζούμε με δανεικά, τώρα θα μας εξωπετάξουν; Λέτε να τους συμφέρει ; Διότι έτσι και φύγουμε χάνουν  όχι μόνο τους τόκους που μας ξεζουμίζουν αλλά και το κεφάλαιο. Είναι φανερό ότι αποκλείεται να μας διώξουν. Ποιος σφάζει την αγελάδα που την αρμέγει καθημερινά.  Επομένως επιβεβαιώνεται για μια ακόμη φορά ο χρησμός της Πυθίας: «Ασκός κλυδωνισμένος, μηδέποτε βυθισμένος»\nΥΓ1: Αυτή τη φορά με το νέο μνημόνιο, όμως μας έχουν πάρει και τα «σώβρακα». Έχουν με την βούλα και την υπογραφή, δικαιώματα, ακόμα και για τον ορυκτό μας πλούτο και την ιδιωτική μας περιουσία. Η ΕΛΛΑΔΑ\nΕ Π Ω Λ Η Θ Η ! από τους κομματικούς νενέκους και ΝΑΙνέκους.\nΥΓ2: Το Μνημόνιο του 1827 έφερε την επανάσταση της 3ης Σεπτεμβρίου. Ο βασιλιάς έφαγε το κεφάλι του (μεταφορικά) με εκείνο το μνημόνιο. Με το σημερινό "Μνημόσυνο" ποιανού κεφάλι κινδυνεύει (κυριολεκτικά αυτή τη φορά) ;;; Διότι είναι παγκοσμίως αποδεδειγμένο οτι τα 95% των Μνημονίων τα ακολουθεί κάποιο ... φαγωμένο κεφάλι…………και τα τελευταία χρόνια κυριολεκτικά…... \n Αναρτήθηκε από vouzer


Μυοκτονία στην Θηβα , Χαλκίδα , Λιβαδεια , ΑθήναΑπεντομώσεις - Μυοκτονίες - Απολυμάνσεις | Propeco Θήβα\nΑποτελεί τις ενέργειες που πραγματοποιούμε για την εξολόθρευση και έλεγχο του πληθυσμού των τρωκτικών που προσβάλουν ένα χώρο. Τα τρωκτικά είναι γονιμότητα και πολλαπλασιάζονται γρήγορα με αφθονία απογόνων. Προκαλούν μεγάλες ζημιές είτε προσβάλλοντας το ίδιο το προϊόν είτε καταστρέφοντας τις υποδομές πχ ηλ. Καλώδια, μηχανολογικό εξοπλισμό κινητήρες οχημάτων κλπ. Είναι επίσης επικίνδυνα για την δημόσια υγεία επειδή είναι φορείς μολυσματικών ασθενειών.\nΟι αρουραίοι ζουν σε κοπάδια κάτω από το έδαφος στους αγρούς, τα λιβάδια και στους υπονόμους. Σκάβουν στοές ή στήνουν φωλιές όπου αποθηκεύουν την τροφή τους.\nΕισέρχονται σε επαγγελματικούς χώρους και κάνουν φωλιές σε ψευδό τοίχους και γυψοσανίδες, κάνοντας την διαδικασία εξολόθρευσή τους δύσκολη και χρονοβόρα.\nΗ καταπολέμηση τους πραγματοποιείται με τρωκτικοκτόνα δολώματα εγκεκριμένα από το Υπουργείο αγροτικής Ανάπτυξης και τροφίμων, τα οποία τοποθετούνται από εξειδικευμένους τεχνικούς σε συγκεκριμένα κρίσιμα σημεία ή δολωματικούς σταθμούς. Η ανάπτυξη ενός πλάνου μυοκτονίας προϋποθέτει εμπειρία και οξυδέρκεια. Υλοποιείται με ζώνες ελέγχου και στόχο έχει να ελαχιστοποιήσει την πιθανότητα δραστηριοποίησης τρωκτικών εντός των εγκαταστάσεων.\nΟ ρόλος του εξειδικευμένου τεχνικού είναι σημαντικός, μίας και πρέπει να συμβουλέψει τον πελάτη στις ορθές πρακτικές και στην προστασία /σφράγισμα του χώρου.\nΕΛΕΓΧΟΣ ΟΙΚΙΑΚΟΥ ΤΡΩΚΤΙΚΟΥ\nΜικρό σε μέγεθος απο 7 εως 11 εκατοστά αποτελεί μεγάλο πρόβλημα διότι φωλιάζει εσωτερικά και μπορεί να προκαλέσει καταστροφές.\nΗ καταπολέμηση τους πραγματοποιείται α) με σταθμούς σύλληψης και β) με τρωκτικοκτόνα δολώματα εγκεκριμένα από το Υπουργείο αγροτικής Ανάπτυξης και τροφίμων, τα οποία τοποθετούνται από εξειδικευμένους τεχνικούς σε συγκεκριμένα κρίσιμα σημεία ή δολωματικούς σταθμούς. Η ανάπτυξη ενός πλάνου μυοκτονίας προϋποθέτει εμπειρία και οξυδέρκεια. Υλοποιείται με ζώνες ελέγχου και στόχο έχει να ελαχιστοποιήσει την πιθανότητα δραστηριοποίησης τρωκτικών εντός των εγκαταστάσεων.


Snatch - Προσφορές - Μάΐος 2022 - YouBeHero\nΜε κάθε αγορά από το Snatch το 3.45 - 7.50% από το συνολικό ποσό των αγορών σου θα πάει στην οργάνωση που έχεις επιλέξει. #ΔωρεάνΔωρεές\nΣκυλοτροφή Γατοτροφή Gatotrofi Κρεβάτι για γάτα Κρεβάτι για σκύλο Λεκάνες για γάτα Λιχουδιά για γάτα Λιχουδιά για σκύλο Λουριά για σκύλο Μπολ για σκύλο Νυχοκόπτης για σκύλο Οδηγοί για σκύλο Ονυχοδρόμιο για γάτα Παιχνίδια για γάτα Παιχνίδια για σκύλο Περιλαίμιο για γάτα Περιλαίμιο για σκύλο Περιποίηση για γάτα Περιποίηση για σκύλο Ποτίστρα για γάτα Σακούλες για γάτα Σαμπουάν για σκύλο Σκυλοτροφές Στοματική Υγιεινή για σκύλο Στρώματα για σκύλο Συλλογή Περιττωμάτων για σκύλο Ταΐστρα για γάτα Ταΐστρα για σκύλο Ταυτότητες για σκύλο Τουαλέτα για γάτα Τσάντα Μεταφοράς για σκύλο Φτυαράκια Τουαλέτας για γάτα Χτένα για γάτα Χτένα για σκύλο Αξεσουάρ Αυτοκινήτου για σκύλο Βόλτα για σκύλο Βούρτσα για γάτα Βούρτσα για σκύλο Γατοτροφες Εκπαίδευση για σκύλο Καθαριότητα για σκύλο Καλλωπισμός για γάτα Καλλωπισμός για σκύλο Κλουβία για σκύλο Κόκκαλα για σκύλο Κολάρα για γάτα Κολάρα για σκύλο Κουρευτικές μηχανές για σκύλο\nΌλοι οι καινούργιοι εκπτωτικοί κωδικοί και προσφορές για το Snatch\nΜήπως το μυαλό σου κινείται συνεχώς γύρω από τις προσφορές; Μήπως είσαι «εθισμένος» στο να βρίσκεις το κατάλληλο προϊόν στην κατάλληλη τιμή; Μήπως ακόμα δεν έχεις βρει το κατάλληλο κατάστημα το οποίο μπορεί να σου τα προσφέρει αυτά αλλά και άλλα πολλά; Εκτός αυτών, βρίσκεις κουραστικές τις επισκέψεις στα μαγαζιά; Μη χάνεις το χρόνο σου σε άσκοπες βόλτες στις αγορές, αφού το\nήρθε για να σε βοηθήσει με το να σου παρέχει τις πιο φανταστικές προσφορές με τον πιο μοναδικό και ξεχωριστό τρόπο online, χωρίς να χρειαστεί να αφήσεις την άνεση του σπιτιού σου.\nΤι είναι το Snatch.gr και σε τι διαφέρει από τα υπόλοιπα e-shops ;\nείναι ένα ηλεκτρονικό κατάστημα, το οποίο έχει δημιουργηθεί για να σου παρέχει τις πιο δυνατές και ασυναγώνιστες προσφορές. Στο site υπάρχει μια πληθώρα από διαφορετικά προϊόντα και deals, τα οποία βρίσκονται στην διάθεση κάθε επισκέπτη. Αυτό που κάνει ξεχωριστό το Snatch.gr είναι ότι κάθε μέρα κάνουν διαθέσιμα 3 ξεχωριστά προϊόντα σε πολύ χαμηλές τιμές. Κάθε 24 ώρες, δηλαδή, ξεκινάει ένας νέος κύκλος προσφορών με διαφορετικά και μοναδικά αντικείμενα. Συγκεκριμένα οι προσφορές ξεκινάνε τα μεσάνυχτα και τελειώνουν λίγο πρίν τα μεσάνυχτα της ίδιας ημέρας. Βέβαια τα αντικείμενα αυτά είναι περιορισμένα σε διαθεσιμότητα, οπότε δε χρειάζεται να το σκεφτεί κάποιος πολύ. Θα βγεις κερδισμένος, όπως και να έχει.\nανήκει στην εταιρεία Digilex, που δραστηριοποιείται στην κατασκευή, λειτουργία και προώθηση online πλατφορμών και ηλεκτρονικών καταστημάτων. Τα άτομα της Digilex μετράνε περισσότερα από 16 χρόνια στο ηλεκτρονικό εμπόριο και είναι έντονα παθιασμένα με το διαδίκτυο, τις online υπηρεσίες και εφαρμογές. Με αυτόν τον τρόπο λειτουργεί και το\n, το οποίο αποτελείται από άτομα τα οποία έχουν ως κύριο στόχο τους την καλύτερη και αμεσότερη εξυπηρέτηση των πελατών τους, με το να τους παρέχουν το καλύτερο αντικείμενο στην πιο χαμηλή τιμή της αγοράς.\nΣτο Snatch.gr σε περιμένει μια μεγάλη ποικιλία από προϊόντα\nΕκτός των ασυναγώνιστων 24ωρων προσφορών, το\nέχει φροντίσει με το να σου παρέχει μια πολυ μεγάλη γκάμα από διαφορετικά προϊόντα για να ικανοποιήσει κάθε διαφορετικό γούστο και να μην αφήσει κανέναν δυσαρεστημένο. Οι εκπτώσεις του Snatch.gr μπορούν να φτάσουν μέχρι και το 70% σε επώνυμα προϊόντα, κάτι το οποίο δε βρίσκει κανείς εύκολα στις μέρες μας. Υπάρχουν πολλές κατηγορίες και ακόμα περισσότερα αντικείμενα στη κάθε μία. Συγκεκριμένα ο κάθε επισκέπτης μπορεί να κοιτάξει προσφορές για τα εξής :\nΧόμπι – Καλοκαιρινά Είδη\nΒέβαια, ανάλογα με την εποχή που διανύουμε θα προσθέτονται και άλλα αντικείμενα, όπως Χριστουγεννιάτικα. Στο\nμπορείς δηλαδή να βρεις από ηλεκτρικά τζάκια και ανεμιστήρες τοίχου μέχρι εργαλεία χειρός και μαξιλάρα ταξιδιού και μασάζ.\nΚάθε επισκέπτης με την πρώτη του αγορά μπορεί να κερδίσει 5% έκπτωση, πολύ απλά κάνοντας μια γρήγορη εγγραφή. Με αυτόν τον τρόπο θα ενημερώνεσαι και για τις καινούριες προσφορές που σε ενδιαφέρουν. Μπορείς να κερδίσεις και 5€, προσκαλώντας τους φίλους σου να κάνουν τις αγορές τους στο Snatch.gr. Με το που κάνουν τις αγορές τους, θα πάρεις κατευθείαν το bonus που σου αναλογεί για να το ξοδέψεις στα αγαπημένα σου αντικείμενα.\nΤο Snatch.gr σου προσφέρει μια γρήγορη, εύκολη και ασφαλή διαδικασία πληρωμής. Υπάρχουν τρεις διαθέσιμοι τρόποι πληρωμής : με αντικαταβολή, με πιστωτική κάρτα και με πληρωμή με Viva Payments. Τα προϊόντα τους μπορούν να σταλούν σε ολόκληρη την Ελλάδα και για ένα συγκεκριμένο ποσό και πάνω τα μεταφορικά είναι δωρεάν. Επίσης, μπορείς να βρεις και διάφορες προσφορές που έχουν δωρεάν μεταφορικά, επιλέγοντας απλά την αντίστοιχη κατηγορία. Η παράδοση θα γίνει μέσα σε 3 με 5 ημέρες για εντός Αττικής και σε 5 με 7 ημέρες για την υπόλοιπη Ελλάδα. Τελευταίο αλλά ιδιαίτερα σημαντικό επίσης είναι ότι το Snatch.gr θα σου επιστρέψει τα χρήματα σε περίπτωση που δε μείνεις ικανοποιημένος από την παραγγελία σου, με μια πολύ εύκολη διαδικασία.\nAre you ready to snatch that prize?\nΕπικοινωνία με το Snatch\n216 80 01 767\nΖωοδόχου Πηγής 3, T.K. 152 31, Χαλάνδρι\nΤηλ.: 216 80 01 767\nΣχολίασε πρώτη τις υπηρεσίες του καταστήματος Snatch!\nΔεν θα σου κοστίσει τίποτα να δωρίσεις το 11.55% της καθαρής αξίας της αγοράς σου από το κατάστημα Proteinstore σε μια φιλανθρωπική οργάνωση της επιλογής σου.